recursal/SuperWikiNEXT-32B huggingface dataset:
**集運算**（Set operation）就係將一個或者幾個集處理嘅嘢。可以想像有一部機去搞呢啲集，呢部機就係集運算。

一般嘅處理，係將個集整大啲或者整細啲。

聯合集
---

聯合集（Union），亦可以叫合併集，就係將兩個以上嘅集合埋一齊。係將個集整大嘅處理。

### 定義

假設有兩個集{\displaystyle X,Y}。{\displaystyle X}同{\displaystyle Y}嘅聯合就係一個集，包含住所有{\displaystyle X}同{\displaystyle Y}嘅元素。

用集合論嘅語言嚟寫係{\displaystyle X\cup Y=\{x|x\in X{\text{ or }}x\in Y\}}。

一般會用{\displaystyle X\cup Y}嚟表示。

### 例子

* {\displaystyle \{6,9\}\cap \{8,4\}=\{8,9,6,4\}}
* {\displaystyle \{5,6\}\cup \{6,4\}=\{4,5,6\}}
* {\displaystyle \{x\in \mathbb {R} |x\leq 4\}\cup \{x\in \mathbb {Z} |x\leq 6\}=\{x\in \mathbb {R} |x\leq 4,x=5,x=6\}}

相交集
---

相交集（Intersection）係將兩個集相交以外嘅嘢斬走。係一個將個集整細嘅處理。

### 定義

假設有兩個集{\displaystyle X,Y}。{\displaystyle X}同{\displaystyle Y}嘅相交就係一個集，包含住嘅元素係{\displaystyle X}嘅元素，同時又係{\displaystyle Y}嘅元素。

用集合論嘅語言嚟寫係{\displaystyle X\cap Y=\{x|x\in X{\text{ and }}x\in Y\}}。

一般會用{\displaystyle X\cap Y}嚟表示。 

### 例子

* {\displaystyle \{1,9,4,9\}\cap \{8,9,6,4\}=\{9,4\}}
* {\displaystyle \mathbb {Z} \cap \mathbb {Z} =\mathbb {Z} }
* {\displaystyle \mathbb {R} \cap \varnothing =\varnothing }

純差集同附集
------

純差集（Difference）同附集（Complement）係一齊出現嘅組合。佢哋都係將個集斬細嘅處理。純差集就係將一個集開兩分，一分只有一個集嘅元素就係純差集，而斬出嚟嘅嘢就係附集。

### 定義

假設有兩個集{\displaystyle X,Y}。

{\displaystyle X,Y}嘅純差集係一個集，入面嘅元素都係{\displaystyle X}嘅元素，但唔係{\displaystyle Y}嘅元素。

用集合論嘅語言嚟寫係{\displaystyle X\backslash Y=\{x|x\in X{\text{ and }}x\notin Y\}}。

一般會用{\displaystyle X\backslash Y}嚟表示。（即係斬走嗮屬於{\displaystyle Y}嘅嘢）

如果{\displaystyle Y}係{\displaystyle X}嘅子集，即係{\displaystyle Y\subset X}，咁{\displaystyle X\backslash Y}嘅附集就係{\displaystyle Y}。

一般會用{\displaystyle Y^{c}}表示。（即係斬出嚟嘅嘢）

### 例子

* {\displaystyle \{6,7,8,9\}\backslash \{6,8,9\}=\{7\}}

坐標乘
---

坐標乘又叫笛卡兒乘法，英文係「Cartesian Product」或者「Product」。對笛卡兒作為記念，所以會叫做笛卡兒乘法或者笛卡兒積。因為佢出嚟嘅元素就係坐標系統上面嘅點，所以可以叫佢做坐標乘。

佢係將兩個集之間連上關係嘅處理。可以算係整大一個集嘅方法。

### 定義

假設有兩個集{\displaystyle X,Y}。

{\displaystyle X,Y}嘅坐標乘係一個集，包含住所有一對嘅坐標{\displaystyle (x,y)}，而{\displaystyle x\in X}同{\displaystyle y\in Y}。

用集合論嘅語言嚟寫係{\displaystyle X\times Y=\{(x,y)|x\in X{\text{ and }}x\notin Y\}}。

一般會用{\displaystyle X\times Y}嚟表示。 

### 例子

* {\displaystyle \{1,2\}\times \{0,1\}=\{(1,0),(1,1),(2,0),(2,1)\}}
* {\displaystyle \mathbb {R} \times \mathbb {R} =\mathbb {R} ^{2}}就係一般熟悉嘅坐標系統或者平面空間。
* {\displaystyle (\mathbb {R} \times \mathbb {R} )\times \mathbb {R} =\mathbb {R} ^{3}}就係3D，立體空間。

睇埋
--

* 集
* 子集
* 轉換

| * 睇
* 傾
* 改
現代數學同數學各領域 |
| --- |
| 純粹同應用數學 · 數學史 · 數學之美 |
| 數學證明 | 
* 直接證明
* 數學歸納法
* 否定證明
* 反證法
* 構造法
* 分類證明

 |  |
| 數學基礎 | 
* 數學哲學
* 數學邏輯
* 範疇論
* 集合論
* 類型論
* 資訊理論
* 數學符號
* 數學物體

 |
| 數論 | 
* 數（質數）
* 算術
* 代數數論
* 解析數論

 |
| 代數學 | 
* 基本代數
* 線性代數（多重）
* 抽象代數（交換代數 · 羣論 · 伽華理論）
* 場論
* 泛代數
* 同調代數

 |
| 幾何學 | 
* 歐幾里得幾何
* 代數幾何
* 解析幾何
* 微分幾何
* 離散幾何
* 拓撲學（代數拓撲）

 |
| 數學分析 | 
* 微積分
* 微分方程
* 實分析同複分析
* 測度
* 諧波分析
* 泛函分析

 |
| 離散數學 | 
* 組合數學
* 圖論
* 序理論
* 博弈論

 |
| 應用數學 | 

|  |
| --- |
| 
* 數理物理學
* 數理化學
* 數理生物學
* 數理心理學
* 數理社會學
* 控制理論

 |
| 　決策論 | 
* 概率論同統計學
* 數理經濟學
* 運籌學
* 數理金融學

 |

 |
| 運算數學 | 
* 電腦科學
* 運算理論
* 數值分析
* 最佳化
* 電腦代數

 |
| 拉雜相關 | 
* 邏輯
* 理論電腦科學
* 哲學（古希臘哲學 · 理性主義）
* 科學（形式 · 系統）
* 科技
* 藝術
* 樂理

 |
|  **數學主題** · 數學類 |
**華航四年大限**（或者叫**華航四年魔咒**）係2002年中華航空611號班機（中文：中華航空611號班機）空難後開始流傳嘅一個都市傳說，內容係推測每隔4年中華航空嘅客機就可能發生全機幾百人喪生嘅重大空難。

由於響2002年嘅空難之前，華航響1994年同1998年亦發生過200人以上喪生嘅空難，由於3次都咁啱相隔4年，因此民間同埋航空業界就傳出「四年大限」嘅謠言，並有人預言2006年係下一個大限年。然而事實上2006年華航並未發生空難，呢個傳說亦不攻自破。但2007年華航響那霸機場停機坪又發生飛機漏油爆炸嘅事故（參閱中華航空120號班機事故（中文：中華航空120號班機）），雖然無人死或者受重傷，但就再次喚起啲人對呢個傳說嘅記憶。

背景
--

雖然華航四年大限嘅謠言只係根據過去3次記錄做簡單嘅等差級數計算，並唔科學，但因為華航飛行安全紀錄響全世界航空公司之中排第尾，由1969年到2007年間共發生13鑊重大事故，所以仍然令好多人抱住寧可信其有嘅謹慎態度，亦構成謠言得以響台灣甚至香港同華南地區廣泛流傳嘅背景，反映出社會對華航飛行安全品質嘅唔信任。

事實上華航響嗰3次空難之間重有一次發生響1999年香港赤鱲角機場嘅嚴重意外（參閱中華航空642號班機（中文：中華航空642號班機空難）），飛機降落失敗，上下翻轉引發大火，不過響地面人員搶救下傷亡得到控制，得3人死，50人重傷，因此冇被列入四年大限所指嘅空難之內。

四年大限所指嘅空難
---------

| 日期 | 班號 | 機型 | 發生地點 | 事故簡述 | 死傷 |
| --- | --- | --- | --- | --- | --- |
| 1994年4月26日 | 140號（中文：中華航空140號班機空難） | 空中巴士A300-600R | 日本名古屋機場 | 降落失敗重飛嗰陣墜毀，俗稱名古屋空難（中文：中華航空140號班機空難） | 264人罹難 |
| 1998年2月16日 | 676號（中文：中華航空676號班機空難） | 空中巴士A300B4-622R | 台灣中正機場 | 降落失敗重飛嗰陣墜毀響機場邊緣並衝入機場旁邊嘅住宅區，俗稱大園空難（中文：中華航空676號班機空難） | 機上196人、地面6人罹難 |
| 2002年5月25日 | 611號（中文：中華航空611號班機空難） | 波音747-200 | 台灣澎湖外海 | 因金屬疲勞造成飛機空中解體，俗稱525華航空難（中文：中華航空611號班機空難） | 225人罹難 |

註
-

1. ↑  空難資料網（英文）
2. ↑  華航空難史12年來恐有700人斷魂 互聯網檔案館嘅歸檔，歸檔日期2009年1月20號，.（正體中文 - 台灣）

出面網頁
----

* 華航四年大限響Google上嘅搜尋結果
鎮門宮側面
鎮門宮正殿
**鹿耳門鎮門宮**係臺灣一座主祀鄭成功嘅廟宇，喺臺南市安南區，鹿耳門溪出海口南岸。該廟門神同一般廟宇有別，係洋人外表。原本係赤腳，但喺2003年據說有來臺荷蘭人向臺南市政府請求，希望令赤腳門神有鞋着，後嚟有時任市長許添財主持儀式，火化一對長筒靴同兩對短筒靴畀門神。

沿革
--

鎮門宮喺民國75年（1986年）起，原本係平房式小廟。據說當時有鄭軍士兵託夢，希望能喺鹿耳門溪溪口附近立廟供奉鄭成功。後經鹿耳門天后宮媽祖降旨擇定廟地，授名「鎮門宮」，有「鎮守鹿耳門」嘅意思。

該廟喺民國95年（2006年）重建，約民國97年（2008年）完工。工程由林中信執事，新廟外觀同一般廟宇有別，係仿明式歇山門樓。

民國105年（2016年）8月14號嘅祝壽法會上，該廟主委林忠民表示因鄭成功託夢要向原住民道歉，所以喺廟旁鹿耳門公園舉辦祈安法會。該法會儀式儀式由無極鳳慈宮協辦，並請來副市長顏純左、副議長郭信良做見證。但該法會引來西拉雅族不滿，8月16號嘅市議員谷暮‧哈就同蔡玉枝主持下，有多位西拉雅族人喺臺南市議會抗議鎮門宮藉法會消費原住民同阿立祖。西拉雅族長老指出該場法會服裝、儀式、法器都唔啱，唔符合西拉雅族傳統。對此主委林忠民回應，鎮門宮係首次舉辦又唔識原住民儀式，至搵有經驗嘅團體代辦，「若果佢哋唔滿意，出年會改進到滿意為止」。

祀神
--

鎮門宮主祀開臺聖王鄭成功，另有供奉媽祖、註生娘娘、福德正神，此外2樓供奉鄭成功阿媽田川氏。因同羌仔寮石母宮都供奉田川氏，促成兩宮廟締結係「姊妹廟」。2015年該廟增祀鄭成功阿爸鄭芝龍，但神像喺2016年底失竊下落不明。

攷
-

1. 1 2 3 4 5 6 7 8 9 10 11  黃文博、吳建昇、陳桂蘭 (2011–09). 《《鹿耳門志》》. 財團法人鹿耳門天后宮文教公益基金會. pp. 頁549─551. ISBN 978-986-87632-0-3.`{{cite book}}`: CS1 maint: date format (link)
2. 1 2  蔡文居 (2015-05-22). 〈〈鄭成功之父鄭芝龍升格當神 鎮門宮奉祀〉〉. 《《自由時報》》. 喺2018-06-21搵到.
3. ↑  程炳璋 (2016-08-11). 〈〈台南鹿耳門鎮門宮主委：國姓爺託夢 願向原住民道歉〉〉. 《《中國時報》》. 喺2018-06-21搵到.
4. ↑  程炳璋 (2016-08-15). 〈〈鎮門宮和解法會 谷暮缺席〉〉. 《《中國時報》》. 喺2018-06-21搵到.
5. 1 2 3  程炳璋 (2016-08-17). 〈〈鎮門宮和解法會惹議 西拉雅族不滿 指「服裝、儀式、法器都不對」〉〉. 《《中國時報》》. 喺2018-06-21搵到.
6. ↑  洪瑞琴 (2013-08-05). 〈〈〈中部〉全國唯二供奉鄭成功、鄭母 兩廟會香〉〉. 《《自由時報》》. 喺2018-06-22搵到.
7. ↑  蔡文居 (2017-07-02). 〈〈全台唯一芝龍公神尊遭竊 廟方憂國姓爺中秋恐難團圓〉〉. 《《自由時報》》. 喺2018-06-21搵到.
唔好同**英華書院**搞亂。
華英中學
**華英中學**（英文：**W**a **Y**ing **C**ollege，縮寫 WYC，簡稱**華英**），喺香港九龍城區何文田常和街8號，係一間津貼男女子中學，辦學團體係香港基督教循道衛理聯合教會。校史可以追溯到1913年喺廣東佛山創校嘅華英學校（1946年開始叫華英中學），1952年因為中共建政而被逼停辦，到1971年由佛山華英中學嘅舊生喺香港恢復創辦。

校舍用咗近五十年之後，2018年教育局接納咗華英中學嘅原址重建申請。原訂計劃係喺2021年9月搬入新蒲崗嘅前文理書院（九龍）校舍作為臨時校舍，而原址會起過一座提供30間課室嘅後千禧校舍（由梁黃顧建築師事務所設計），預計重建為期三年。不過喺2021年5月19號，香港政府決定暫時撤回華英中學嘅重建計劃嘅4.7億元撥款申請，原因係未獲主導立法會嘅建制派議員支持計畫。由於之前討論期間梁美芬暗指華英中學曾參與反修例事件（華英中學校長尹志華曾經喺反修例運動期間，喺《華英家書》呼籲政府「擱置沒有迫切性而又造成嚴重分裂」嘅逃犯條例），俾教協同民主黨人士認為，親中派係以政治原因封殺撥款。

學校概況
----

### 辦學宗旨

|  |  |  |
| --- | --- | --- |
| 「 | 本基督精神，發展全人教育；藉宣講福音，培育學生活出豐盛生命，傳承勤學儉樸、尊師愛校之優良傳統。 | 」 |

### 校訓

「合作、關懷、服務」

### 校徽

香港華英嘅校徽保留佛山華英傳統，表示以基督精神為基礎，培訓學生成為博學多才、品格完美嘅中華精英。

* 「五道光芒」：代表德、智、體、群、美五育，係完美之人格光照世界。
* 「鐵砧」：代表以科技振興中華。
* 「百科全書」：代表博學多才。
* 「聖經」：代表以聖經為基礎，同時，華英又以「合作、關懷、服務」為校訓，發揚佛山華英「愛母校、愛師長、愛同學」嘅優良傳統。

參考
--

1. ↑  立法會教育事務委員會 8097EB — 九龍常和街 8 號華英中學重建計劃
2. ↑  A New Chapter of Wa Ying College - Wa Ying School News
3. ↑  〈政府暫撤華英中學重建撥款申請 葉建源：以政治原因封殺撥款〉. 《Now 新聞》 (香港中文). 喺2021-05-21搵到.
4. ↑  〈重建觸礁傳因反修例 華英：續教學生不暴力 - 20210520 - 教育〉. 《明報新聞網 - 每日明報 daily news》 (繁體中文). 喺2021-05-21搵到.

出面網頁
----

* 華英中學嘅官方網站 Edit this at Wikidata
**阿朗·哥斯免斯基**（粵拼：aa6 long2 go1 si1 min2 si1 gei1；波蘭文：**Aaron Kosminski**
；1865年9月11號—1919年3月24號），原名**阿朗·莫克·哥斯免斯基**（**Aaron Mordke Kosminski**），係英國嘅一位波蘭移民，倫敦猶太人嘅社群成員，曾經喺1891年2月入過癲狂院度醫，佢係劏人殺手積克嘅其中一位嫌疑犯。

喺2014年9月7號，國際DNA專家通過DNA比較，將被列為嫌疑犯嘅波蘭移民——阿朗·哥斯免斯基就係劏人殺手積克嘅主犯。

同佢有關嘅案件
-------

1894年由麥威爾·麥拿聽寫嘅同倫敦嗰單得人驚嘅劏人殺手積克案件。
哥斯免斯基喺1891年到1894年之間入咗嘅所謂「癲狂院」，喺北倫敦地區入面。
睇埋：劏人殺手積克
喺1888年8月7號發生咗劏人殺手積克案件之後嗰3年入面（一直到1891年），喺英國倫敦東區尾嘅東教堂附近發生咗一單比較得人驚嘅白教堂殺人案，而呢單案有11個女仔死咗（其中有7個係俾人割咗喉，凈低嗰4個係俾人分咗屍）。而喺1888年嘅8月到11月之間，有幾單殺人案都同呢單得人驚嘅殺人案好相似。結果就出咗所謂「劏人殺手積克」嘅案件。

雖然話差佬經過過詳細嘅鑒證，但係所謂「劏人殺手」嘅真正犯案嗰位都一直未查到出嚟。而呢班殺人案嘅兇手、文檔都俾差佬發現咗好幾個可疑。就係殺人犯生到同主教廣場入面所謂嘅「倫敦巡警睇到嘅嗰位男子」而助理長官——羅撥特•安特臣同當奴•史雲生探長就話：「凈係得好好眼力嘅人先至可以睇到兇手係乜水。」點知佢哋話因為證人唔願意畀猶太人唔啱聽嘅證據，所以就冇可能起訴佢。而喺史雲生嘅報告版嘅註入面話咗嗰單得人驚嘅殺人案主犯所謂嘅男人——就係哥斯免斯基。重補充講咗佢兄弟間屋企就喺東教堂嘅倫敦差館隔籬，重俾人綁住對手入咗去癲狂院入面無耐就死咗。最後兩個同哥斯免斯基有關嘅細節，佢哋都唔知，因為佢生到1919年就因為患咗精神失常癥（重有埋幻聽、擔心俾其他人食咗嘅嘢、拒絕梳頭同沖涼）。雖然話哥斯免斯基喺癲狂院入面話成係冇傷害能力嘅人，不過佢出咗次對住院入面啲服務員掟張凳仔都有。不過有大多數研究人士話佢會列入嫌犯嘅名單入面，因為嗰時單兇殺案嘅影響力冇反猶太人主義嘅情節咁犀利。

死
-

由於佢喺之後因為絕食而搞到個人好瘦，而且連續幾年都係噉（喺當地嘅癲狂院入面寫咗），就喺1919年2月份，佢嘅體重得返44公斤，之後嗰個月就死咗，終年53歲。

破案
--

有位48歲嘅英國商人——拿些路·愛德華斯，喺2014年9月7號通過媒體發佈咗同劏人殺手積克嘅兇手身份消息。後嚟愛德華斯同法醫學專家一齊，攞咗DNA樣本去搞技術分析同比較，確定咗阿朗·哥斯免斯基係呢單案嘅真正兇手。

註
-

1. 1 2  Jack the Ripper: Has notorious serial killer's identity been revealed by new DNA evidence? The Independent 喺2014-09-07搵到
2. ↑  呢個凈係文檔入面噉講，有啲研究人就話米克拿田講嘅係倫敦差佬睇到嘅目擊證人係祖些夫•拿雲迪，而有其他人就諗到噉：重冇權威性嘅資料話嗰晚有任何人喺廣場附近出現過。
3. ↑  雖然話有好多種講法，但呢個可能係睇到呢單案嘅證人——以色列•史華茨所講過嘅嘢。
4. ↑  Lekh, S.K.; Langa, A.; Begg, P.; Puri, B.K. (1992), "The case of Aaron Kosminski: was he Jack the Ripper?", *Psychiatric Bulletin*, vol. 16, pp. 786–788
座標: 23°6′50″N 113°19′11″E﻿ / ﻿23.11389°N 113.31972°E﻿ / 23.11389; 113.31972

 呢篇文講天河區嘅海心沙。搵緊海珠區嘅海心沙嘅話，請睇〈**海心沙 (海珠)**〉。
**海心沙**（粵拼：hoi2 sam1 saa1）係中國廣東省廣州市嘅其中一個島，而呢個島喺天河區嘅二沙島東北邊，珠江新城嘅南邊，廣州大橋嘅東邊同海珠島嘅北邊嘅位。島嘅東邊可以望到獵德大橋，南邊可以望到廣州塔。呢個島喺2010年11月12號晚黑辦過廣州亞運會嘅開幕式，喺2010年11月27號辦過廣州亞運會嘅閉幕式。喺珠江新城旅客自動輸送系統起好咗之後一直到2011年2月24號，海心沙入面先至開咗海心沙站。

海心沙公園
-----

內文：海心沙廣場同海心沙站
喺廣州亞運會閉咗幕之後，海心沙俾人改成亞運主題公園，重向啲人收錢。不過APM嘅海心沙站喺嗰陣時凈係得去海心沙公園入面嘅1個出入口，如估想出站嘅必須要買門飛先至得。就係噉，搞到好多人鬧。最後地鐵考慮咗呢方面嘅嘢，就整咗條唔使畀錢就可以出站嘅通道去到海心沙島出面，一直到2012年9月30號之後嘅海心沙公園免費開放為止。而家嘅海心沙公園唔使錢就入得到去。

睇埋
--

* 海心沙 (海珠)：同海心沙都係同名，喺海珠區。

註
-

1. ↑  〈海心沙昨开放迎客 市民热情捧场有赞有弹〉. 原著喺2015年6月4號歸檔. 喺2014年6月12號搵到.
2. ↑  〈广州地铁海心沙站直通收费公园 不买票无法出站〉. 新浪网新闻频道. 2011-02-25.
3. ↑  〈海心沙是广州城市客厅,坐坐也要交钱?〉. 南方都市报. 2011-02-22. 原著喺2011-02-28歸檔. 喺2014-06-12搵到.
**有栖川宮**（日文：ありすがわのみや*Arisugawa no miya*）係日本舊時一個宮家，亦係日本四世襲親王家之一，由後陽成天皇七仔好仁親王響寬永2年（1625年）設立。

佢原名係**高松宮**。

歷史
--

由於初代當主好仁冇仔，所以第二代當主就由大佬後水尾天皇七仔良仁繼任當主，但由高松宮改名叫**花町宮**。但係良仁大佬後光明天皇早死，而當時皇太子識仁太細個，所以良仁暫時即位為後西天皇。由於良仁登基做天皇，所以花町宮當主一位就由良仁個仔幸仁繼位，後嚟幸仁將花町宮改名叫有栖川宮。

但係第四代當主正仁冇仔女，又早死，所以就由靈元天皇個仔職仁親王繼承，一直傳落去。

後嚟，第十代當主威仁親王個獨仔栽仁王早死之後，而威仁同佢老婆慰子分別響1913年同1923年死，所以有栖川宮絕家。後嚟，大正天皇第三個仔宣仁親王繼承有栖川宮，但就改返名叫高松宮。

歷任當主
----

### 高松宮（舊）

* 初代：好仁親王

### 花町宮

* 第二代：良仁親王（即後西天皇）

### 有栖川宮

* 第三代：幸仁親王
* 第四代：正仁親王
* 第五代：職仁親王
* 第六代：織仁親王
* 第七代：韶仁親王
* 第八代：幟仁親王
* 第九代：熾仁親王
* 第十代（末代）：威仁親王

### 高松宮（新）

內文：高松宮

| * 睇
* 傾
* 改
菊の御紋 日本宮家 菊の御紋 |
| --- |
| 鐮倉幕府時代 | 岩倉宮 - 四辻宮 - 早田宮 - 六條宮 |  |
| 室町幕府時代 | 常盤井宮 - 木寺宮 - 花町宮 - 土御門宮 - 五辻宮 - 小倉宮 - 玉川宮 - 護聖院宮 |
| 江戶幕府時代 | 聖護院宮 - 中川宮 |
| 1947年前 | 伏見宮 - 久邇宮 - 賀陽宮 - 山階宮 - 北白川宮 - 梨本宮 - 閑院宮 - 朝香宮 - 東伏見宮 - 東久邇宮 - 竹田宮 - （四世襲親王家：伏見宮 - 閑院宮 - 桂宮 - 有栖川宮 - 前身：常磐井宮 - 京極宮 - 八條宮） - （一早已經絕家：小松宮 - 華頂宮） |
| 1947年後 | 秩父宮 - 高松宮 - 桂宮 - 三笠宮（ - 寬仁親王家） - 常陸宮 - 秋篠宮 - 高圓宮 |
| 現存嘅四大宮家 | 秋篠宮 - 常陸宮 - 三笠宮 - 高圓宮 |
望向將軍澳一帶，前後嘅海灣分別係將軍澳同埋銀線灣。圖中左邊係將軍澳新市鎮，右邊係將軍澳工業園。
1898年《展拓香港界址專條》中嘅「東口」係家下嘅將軍澳
調景嶺望向將軍澳南（2019年）
將軍澳新市鎮（2006年）
**將軍澳**係香港一個海灣，位於新界西貢區西南部。將軍澳沿岸亦叫做將軍澳，本來係人煙稀少嘅鄉村地區，而家已經發展成將軍澳新市鎮。

發展史
---

將軍澳係一個由魷魚灣、坑口、調景嶺等地包圍嘅海灣，早喺13世紀就有人喺度住。以前將軍澳係人煙稀少嘅海灣，得坑口村至有較多人口，另外喺海灣北面盡頭有將軍澳村。

將軍澳呢個名喺明末出版嘅《粵大記》已經有。個名嘅正確來源並不可考，好多人認為係因為清朝時呢個海灣成日有走私船出沒，朝廷就派一個將軍鎮守呢度打擊走私活動，所以叫「將軍澳」。另一個講法係，喺明朝時一位將軍敗走到將軍澳現址，最後傷重死咗。後人為紀念呢位將軍，除咗喺原地安葬嗰個將軍之外，重將安葬地稱為「將軍澳」。

喺1898年《展拓香港界址專條》中，當時嘅將軍澳被標載為**東口**，意思可能係維多利亞港嘅東面出口。

喺1922年嘅軍部地圖，將軍澳陸地部份被標示為**Cheung Kwan O**，而海灣部份就被標示為**Junk Bay**。

以前關於將軍澳嘅英文譯名有一段爭議，有啲人主張用英文舊名Junk Bay，亦有啲人主張用英文新譯**Tseung Kwan O**。到咗近年至逐漸統一以Tseung Kwan O稱呼陸地部分，但海灣仍然多數以Junk Bay標示。

直到1980年代中後期，港英政府喺將軍澳移山填海，發展將軍澳新市鎮，令將軍澳成為香港第七個新市鎮。將軍澳分為三期發展。第一期發展嘅有寶琳、翠林，第二期發展嘅係將軍澳市中心、坑口，第三期發展嘅係調景嶺。喺發展市鎮嘅同時，將軍澳亦設有垃圾堆填區，開咗將軍澳第一期堆填區同埋將軍澳第二/三期堆填區。雖然兩者已經先後關閉，但現時重有運作緊嘅新界東南堆填區。相比香港其他地區，將軍澳要處理嘅垃圾多好多。

現時將軍澳第45區會成為特區政府重點發展嘅地區，嗰度會起室內單車場、大型運動場等。

參考
--

1. ↑  歷史背景 互聯網檔案館嘅歸檔，歸檔日期2009年6月5號，.，香港特別行政區政府規劃署，2007年12月2號睇
2. ↑  Colony of Hong Kong 1922 (Sheet 5)[*失咗效嘅鏈*]，香港公共圖書館 - 多媒體資訊系統，2008年11月1號睇
3. ↑  抗議堆填區入侵郊野公園 互聯網檔案館嘅歸檔，歸檔日期2011年2月21號，.，范國威議員網上辦公室，2008年1月5號睇

出面網頁
----

* 將軍澳
**餘弦相似性**（粵拼：jyu4 jyun4 soeng1 ci5 sing3；英文：**cosine similarity**）係一種相似性量度，可以攞嚟量度兩列數之間有幾相似。

計法
--

睇埋：餘弦
計餘弦相似性嗰陣，條式會攞兩個向量做 input，而 output 就會俾個數 {\displaystyle \theta } 出嚟，{\displaystyle \theta } 嘅值反映兩個向量之間「個角度有幾大」。

設 {\displaystyle \mathbf {A} } 同 {\displaystyle \mathbf {B} } 做要分析嗰兩個向量，而 {\displaystyle A\_{i}} 同 {\displaystyle B\_{i}} 係 {\displaystyle \mathbf {A} } 同 {\displaystyle \mathbf {B} } 嘅組成部份，噉餘弦相似性可以用噉嘅式計：

{\displaystyle {\text{cosine similarity}}=S\_{C}(A,B):=\cos(\theta )={\mathbf {A} \cdot \mathbf {B} \over \|\mathbf {A} \|\|\mathbf {B} \|}={\frac {\sum \limits \_{i=1}^{n}{A\_{i}B\_{i}}}{{\sqrt {\sum \limits \_{i=1}^{n}{A\_{i}^{2}}}}{\sqrt {\sum \limits \_{i=1}^{n}{B\_{i}^{2}}}}}}}
呢條式會出嘅 output 可能數值最低係 -1 最高係 1，數值愈高就表示兩個向量愈相似。

睇埋
--

* 相似性量度
* 雅卡德指數
* 語義距離

攷
-

1. ↑  COSINE DISTANCE, COSINE SIMILARITY, ANGULAR COSINE DISTANCE, ANGULAR COSINE SIMILARITY.

|  |  |
| --- | --- |
| Stub icon | 呢篇統計學文係楔位文。歡迎幫維基百科擴寫佢。睇 • 論 • 改 • 歷 |
**說文部首**係指大漢時，許慎寫《說文解字》，裏便嘅字，根字形音義嘅歸類。呢種歸類叫部首，係許慎首創。

部首
--

### 弟一

一、丄、示、三、王、𤣩（玉）、玨（珏）、气（氣）、士、丨、屮、艸、蓐、茻。

### 弟二

小、八、釆、半、牛、犛、告、口、凵、吅、哭、𧺆（𣥚、走）、止、撥（癶）、步、此、正、是、辵、彳、廴、㢟、行、齒、牙\*、足（⻊）、疋、品、龠、冊。

### 弟三

㗊、舌、干、𧮫（谷）、只、㕯、句、丩、古、十、卅、言、誩、音、䇂、丵、菐、𠬞、𠬜、共、異、舁、𦥑、䢅、爨、革、鬲、䰜、爪、丮、鬥、又、𠂇、史、支、𦘒、聿、畫、隶、臤、臣、殳、殺、𠘧、寸、皮、㼱、攴、教、卜、用、爻、㸚

### 弟四

𡕥、目、䀠、眉、盾、自、白、鼻、皕、習、羽、隹、奞、萑、𦫳、𥄕、羊、羴、瞿、雔、雥、鳥、烏、𠦒、冓、幺、𢆶、叀、玄、予、放、𠬪、𣦼、歺、死、冎、骨、肉、筋、刀、刃、㓞、丯、耒、角

### 弟五

竹、箕、丌、左、工、㠭、巫、甘、曰、乃、丂、可、兮、号、亏、旨、喜、壴、鼓、豈、豆、豊、豐、䖒、虍、虎、虤、皿、凵、去、血、丶、丹、青、井、皀、鬯、食、亼、會、倉、入、缶、矢、高、冂、𩫖、京、亯、㫗、畗、㐭、嗇、來、麥、夊、舛、舜、韋、弟、夂、久、桀

### 弟六

木、東、林、才、叒、之、帀、出、𣎵、生、乇、𠂹、𠌶、華、𥝌、稽、巢、桼、束、㯻、囗、員、貝、邑、𨛜

### 弟七

日、旦、倝、㫃、冥、晶、月、有、朙、囧、夕、多、毌、𢎘、𣐺、𠧪、齊、朿、片、鼎、克、彔、禾、秝、黍、香、米、毇、臼、凶、朩、𣏟、麻、尗、耑、韭、瓜、瓠、宀、宮、呂、穴、㝱、疒、冖、𠔼、冃、㒳、网、襾、巾、巿、帛、白、㡀、黹

### 弟八

人、𠤎、匕、从、比、北、丘、㐺、𡈼、重、臥、身、㐆、衣、裘、老、毛、毳、尸、尺、尾、履、舟、方、儿、兄、兂、皃、𠑹、先、禿、見、覞、欠、㱃、㳄、旡

### 弟九

頁、𦣻、面、丏、首、𥄉、須、彡、彣、文、髟、后、司、卮、卩、印、色、卯、辟、勹、包、茍、鬼、甶、厶、嵬、山、屾、屵、广、厂、丸、危、石、長、勿、冄、而、豕、㣇、彑、豚、豸、𤉡、易、象

### 弟十

馬、𢊁、鹿、麤、㲋、兔、萈、犬、㹜、鼠、能、熊、火、炎、黑、囪、焱、炙、赤、大、亦、夨、夭、交、尣、壺、壹、幸、奢、亢、夲、夰、大、夫、立、竝、囟、思、心、惢

### 弟十一

水、沝、瀕、部、く、巜、川、泉、灥、永、𠂢、谷、仌、雨、雲、魚、𩺰、燕、龍、飛、非、卂

### 弟十二

𠃉、不、至、西、鹵、鹽、戶、門、耳、𦣞、手、𠦬、女、毋、民、丿、𠂆、乁、氏、氐、戈、戉、我、亅、珡、乚、亡、匸、匚、曲、甾、瓦、弓、弜、弦、系、糸

### 弟十三

素、絲、率、虫、䖵、蟲、風、它、龜、黽、卵、二、土、垚、堇、里、田、畕、黃、男、力、劦

### 弟十四

金、幵、勺、几、且、斤、斗、矛、車、𠂤、𨸏、𨺅、厽、四、宁、叕、亞、五、六、七、九、禸、嘼、甲、乙、丙、丁、戊、己、巴、庚、辛、辡、壬、癸、子、了、孨、𠫓、丑、寅、卯、辰、巳、午、未、申、酉、酋、戌、亥
2013年亞洲冠軍盃總決賽第二回合現場
**2013年亞洲冠軍盃總決賽**係2013年亞洲冠軍盃最後一輪比賽，分兩回合踢，第一回合喺2013年10月26號踢，第二回合就喺2013年11月9號踢。兩回合計總比分勝出嗰隊就係冠軍，兼代表亞洲區打2013年世界冠軍球會盃。

呢場決賽係由韓國嘅FC首爾對中國嘅廣州恆大。第一回合FC首爾喺主場首爾世界盃體育場同廣州恆大踢成2-2。而喺廣州天河體育中心打嘅第二回合，就引起咗全中國人民嘅關注，門票開售冇耐就賣嗮，而比賽嗰晚廣州市區內各大酒吧、食肆幾乎爆滿，決賽場地附近嘅天河路亦出現各大酒店同埋賓館爆滿情況，喺嗰時中國足壇好少見，最後第二回合兩隊踢成1-1。

兩隊兩回合總比分賽和3-3，廣州恆大因為作客入波優惠（2-1）攞到2013年亞洲冠軍盃冠軍。

參考
--

1. ↑  恒大亚冠决赛低价同埋高价門飛賣嗮 3000蚊嘅仲有好少咋 互聯網檔案館嘅歸檔，歸檔日期2013年11月9號，. 南方日报 2013年10月19日 A10版
2. ↑  亚冠决赛夜，有票没票一样狂欢 互聯網檔案館嘅歸檔，歸檔日期2013年11月9號，. 新快报 2013年11月8日 A36版

出面網頁
----

* "Official Home of Asian Football - Guangzhou win 2013 AFC Champions League" (英文).
* 〈1：1和首爾都夠數 恒大登亞洲之巔〉 (繁體中文). 蘋果日報 (香港). 2013-11-10.
唔好同**電鋼琴**、**數碼鋼琴**同**電子鋼琴**搞亂。
電子琴
**電子琴**（英文：**electronic keyboard**）係一種鍵盤樂器，一般分為兩種，分別係座立式電子琴同手提電子琴。電子琴嘅聲音輸出，由電子元件發出音頻嘅電子訊號並擴大，經由耳機或喇叭發出聲音。內部元件包含鍵盤、聲音產生器、節奏、和弦產生器、放大器同擴音器、人機介面軟體，有啲重會有記憶體、MIDI等。

簡介
--

電子琴，有模擬各種樂器嘅音色庫，使用者可以根據樂曲嘅需要，選用合適嘅音色、節奏同和弦，達成各種演奏效果。電子琴嘅演奏有部分係通過自動和弦伴奏嚟配合完成嘅，喺音樂中和弦嘅連接推動咗旋律嘅進行，唔同嘅和聲連接，形成咗唔同嘅音樂色彩。

用喺專業音樂製作嘅電子琴叫做「電子合成器」，使用者可以自己編輯修改音色同節奏風格，甚至可以傳送到電腦度，並通過網路同其他人分享作品。而運用咗電子技術做成具有好似鋼琴盤按鍵手感嘅樂器叫做「電鋼琴」或「數碼鋼琴」。

基本功能
----

* 標準鍵盤（49鍵、54鍵、61鍵、76鍵、78鍵、88鍵）
* 音色切換（切換演奏嘅樂器）
* 節奏切換
* 音量控制
* 自動伴奏（和弦）

發聲原理
----

目前已知各種電子琴嘅發聲原理，有兩種唔同嘅方式：
* FM音源

{\displaystyle FM(t)=A~\sin(2\pi Ct+I~\sin(2\pi Mt))}
* DAC（Digital to Analog Converter），數碼類比轉換器

出面網頁
----

* Introduction to professional keyboards and home keyboards
* How many keys should be on the keyboard
* Vintage Synthesizer and Electronic Keyboard Resource -- Famous players, suggested listening, and history
* Essay on how advantages of electronic keyboards can be squandered when they are in the wrong hands
**龍緯汶**（**LUNG Wai-man, James**，1974年8月15號—），中國國民黨黨員，影視及娛樂事務管理處電視及電台廣播諮詢小組組員，香港深水埗區議會社區事務委員會關注南亞裔人士生活工作小組成員，香港社區發展網絡總幹事，政黨南方民主同盟黨主席，亦係香港作曲家及作詞家協會會員。

龍緯汶2019年5月17號俾差人拉咗，懷疑佢藉支援南亞人士期間，涉嫌非禮同製作兒童色情物品。網上早排流傳龍緯汶同南亞兒童嘅親暱照，包括擁抱女童、俾女童坐大髀同埋同女童挨著瞓覺。據了解，佢拍攝一名年約7至8歲嘅女童私處。

屋企
--

龍緯汶祖籍廣東高要，而佢係香港出世。

學歷
--

龍緯汶之前喺香海正覺蓮社佛教普光學校畢業。

龍緯汶喺1993年考入嶺南大學，就讀社會科學系，1996年畢業。

政途
--

龍緯汶之前做過葉樹安嘅議員助理，喺2004年2月同埋班南亞少數族裔成立南方民主同盟。

2005年起，龍緯汶俾政府委任做影事及娛樂事務管理處電視以及電台廣播諮詢小組組員。2007年，佢俾深水埗區議會委任做社區事務委員會關注南亞裔人士生活工作小組成員。

2003同埋2007年，佢都參加過區議會選舉，不過輸咗。

龍緯汶現時正為網絡電台Onairpower擔任節目「詹士與你論盡天下事」，「少數族裔世界」，「荒漠甘泉」同埋「歷史縱橫」嘅主持同埋監製。

參考
--

* 博訊新聞網
* 希望之聲電台
* channelnewsasia
* macnewsworld

1. ↑  〈龍緯汶: 社民連的橫蠻及無理〉. 喺2019年5月17號搵到.
2. ↑  〈on.cc 東網 東方報業集團 - 涉非禮女童影私處　民主派人士龍緯汶被捕〉. *m.on.cc*. 喺2019-05-17搵到.

出面網頁
----

|  |  |
| --- | --- |
|  | 維基語錄收錄咗同呢篇文相關嘅摘錄：
**龍緯汶** |

* 龍緯汶嘅網頁
* 龍緯汶嘅中文博客
* 龍緯汶嘅英文博客
* 龍緯汶網上專欄：龍吟
* 龍緯汶嘅詩詞歌賦
* 香港網絡大字典：龍緯汶
* 龍緯汶onairpower網上相薄
幾隻常見嘅英文冇腳字
  唔好同**黑體 (書法)**搞亂。
**冇腳字**（英文：**sans serif**；書面語叫**無襯綫字體**），中文又叫**黑體**，喺排版同平面設計，泛指冇 ｢腳｣（同其他類似嘅修飾性筆劃）但係又唔係扮手寫字嘅字體；大概喺1816年左右喺西方印刷界出現。

冇腳字有時都會有少量嘅腳，例如用來分開冇腳嘅話就會完全分唔出嘅字（例如大楷 I、細楷 l 同數字 1）。

斜嘅冇腳字通常都唔會係正宗嘅意大利體，而係斜向字。

特別用途
----

喺無障礙設計，好多情況都會用到冇腳字。例如，可能會有規定，尋路系統上面用冇腳字。畀盲人摸嘅凸字（raised text）亦都會係冇腳字，因為有腳字用手摸會難摸。

名
-

冇腳字喺中文又叫 ｢黑體｣，係因為早期嘅冇腳字好似古黑體咁黑；以前英文亦曾經 ｢好多時｣ 叫 ｢gothic｣（即係哥德體，亦即係同古黑體撞名），日文亦承傳着zo2 ｢哥德體｣（ゴシック体‎）嘅叫法，反而喺英文圈， ｢gothic｣ 嘅叫法已經幾乎失傳。英文而今gaa1通常叫 ｢sans serif｣，睇落似法文，其實係英文；｢sans serif｣ 嘅叫法相傳係 William Caslon 喺1816年作嘅，而 serif 亦唔係法文，而係荷蘭文嘅借詞，原文 schreef，幼綫咁解；法文叫法其實係 ｢caractères sans empattements｣、｢linéale｣ 或者 ｢bâton｣。

攷
-

1. ↑  何錦隆 (編). 《英漢印刷及傳訊科技雙解詞典》 (香港中文). 香港: 啟文書局有限公司. p. 273. ISBN 962-336-020-7.
2. 1 2 3  Gable, Gene (1996年秋). "Type by definition". *Upper and Lower Case* (美國英文).第23卷第2號. International Typeface Corporation. p. 104.
3. 1 2  *Access Ability: A Practical Handbook on Accessible Web Design* (PDF) (加拿大英文) (第2版). Toronto, Canada: Association of Registered Graphic Designers. 2019. 喺2022年10月7號搵到.
4. ↑  "Guide pratique d'accessibilité universelle" (PDF) (加拿大法文). Ville de Québec. p. 2. 喺2023年4月25號搵到.
5. ↑  Ramat, Aurel; Benoit, Anne-Marie (2012年). *Le Ramat de la typographie* (加拿大法文) (第10版). Canada: Anne-Marie Benoit. p. 10. ISBN 978-2-9813513-0-2.



|  |  |
| --- | --- |
| Stub icon | 呢篇**冇腳字**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**原恆星**係喺星際介質中嘅巨分子雲收縮下出現嘅天體，係恆星形成過程中嘅早期階段。對一個太陽質量嘅恆星嚟講，呢個階段至少持續大概十萬年。佢始於分子雲核心嘅密度增加，以金牛T星嘅形成結束，然後就發展進入主序帶。呢個階段由金牛T風－一種恆星風嘅開始宣告結束，標誌著恆星從質量嘅吸積進入能量嘅輻射。

觀測顯示巨型分子雲總體上近似喺維里平衡嘅狀態，星雲中嘅重力束縛能被星雲中構成分子嘅動能平衡。任何對雲氣嘅干擾都可能擾亂佢嘅平衡狀態，干擾嘅例子可以係嚟自超新星嘅震波；星系內旋臂嘅密度波，或者係同第二啲雲氣嘅接近或碰撞。無論擾動嘅來源係邊一種，只要夠大就可能喺雲氣內嘅特定地區造成重力大過熱動能嘅重力變化。

英國物理學家詹姆士·金斯曾經詳細討論過上述嘅現象。佢顯示到，喺適當嘅情況下，一團雲氣或其中嘅一部分，將開如上述嘅收縮。佢導出咗一條公式可以計算雲氣所需嘅大細同質量，以及喺重力收縮開始前嘅溫度同密度。呢個臨界質量就係所知嘅金斯質量，可以由下式得到：

{\displaystyle M\_{j}={\frac {9}{4}}\times \left({\frac {1}{2\pi n}}\right)^{\frac {1}{2}}\times {\frac {1}{m^{2}}}\times \left({\frac {kT}{G}}\right)^{\frac {3}{2}}}
*n*係特定區域的密度，*m*係喺雲氣內氣體平均嘅質量，而*T*係氣體嘅溫度。

碎裂
--

恆星經常被發現係成群嘅，而且睇似係同一個時間形成嘅，亦即係所知嘅星團。噉可以被解釋為當雲氣收縮時佢嘅密度係唔均勻嘅。事實上，第一個指出呢一點嘅係理察·拉森，當恆星喺巨分子雲內形成時，可以全面嘅觀察到喺雲氣內所有尺度上嘅湍流速度都增加咗。呢啲湍流嘅速度壓縮氣體產生震波，通常會喺巨分子雲尺度同密度嘅廣大範圍內引發絲狀同埋團塊嘅結構。呢個過程被稱為湍流碎裂。一啲團塊結構超過咗金斯質量並且重心變得唔穩定，可能會被分顆成單一或多星嘅係統。

無論原因係點，雲氣因碎裂而變得較細，密度較高嘅區域可能會持續再成為更細嘅區域，結果係成為原恆團。噉同星團係普遍存在嘅觀測現象一致。

來自重力能量嘅加熱
---------

當雲氣繼續收縮時，佢嘅溫度會增加。呢個唔係核反應造成嘅，只係重力能量轉換成嘅熱動能。當微粒（原子或分子）因為喺收縮嘅碎片中而減少至質量中心嘅距離時，就會導致重力能量減少。但係因為總能量嘅守恆，因此隨著重力能量嘅減少，微粒嘅動能亦相對地增加。熱動能嘅增加會令雲氣溫度上升，雲氣越收縮溫度就增加得越多。

分子間嘅碰撞經常亦可以令佢哋成為激發狀態，然後經由輻射嘅發射衰變狀態。呢啲輻射都有特定頻率，喺呢啲溫度（10至20K）發射嘅輻射係光譜中嘅微波或紅外線。呢啲輻射大部分都會由雲氣中逃出，因此能夠防止溫度快速上升。

當雲氣收縮時，分子嘅數值密度會增加，噉最終會令散發嘅輻射越嚟越難走得甩。實際上，氣體對呢啲輻射會變得唔透明，並且雲氣內嘅溫度將開始更快速上升。

雲氣喺紅外線變得唔透明嘅事實，也使我哋難以直接觀測到雲氣內發生嘅變化。我哋必須使用波長更長嘅無線電觀察還能逃逸出來嘅輻射。另外，理論同埋計算機嘅數值模擬亦係了解呢個階段所必須嘅。

直到周圍嘅物體落入中心嘅凝塊，原恆星嘅階段先算係開始。而當周圍嘅氣體同塵粒都已經消散，吸積嘅過程亦都停止，呢粒原恆星至會被考慮係前主序星。

歷史
--

「原恆星」呢個詞係喺1889年嘅出版物首次出現嘅。

" protostar acquiring two condensations will become a binary and be stable thereafter [..] Whether a binary or a single star results depends largely on the total angular momentum of the protostar"
"原恆星獲得兩個濃縮體將發展成為聯星並且係穩定嘅[..]個結果係聯星或單獨嘅恆星，取決於原恆星嘅總角動量。"

註
-

1. ↑  *Astronomical Society of the Pacific* (1889) page 388

睇埋
--

* 赫比格-哈羅天體
* 主序前星
* 原行星盤
* 原恆星盤
* NGC 7538：經已被發現嘅最大原恆星之家，大概係太陽系嘅300倍大細。

出面網頁
----

* Planet-Forming Disks Might Put Brakes On Stars (SpaceDaily) Jul 25, 2006
* Planets could put the brakes on young stars Lucy Sherriff (The Register) Thursday 27th July 2006 13:02 GMT
* Why Fast-Spinning Young Stars Don't Fly Apart (SPACE.com) 24 July 2006 03:10 pm ET
**第3屆日本民進黨黨魁選舉**響2017年10月31號舉行。

五十八歲參議員大塚耕平成為新黨魁，接替辭職嘅前原誠司。

呢次亦係最後一次民進黨黨魁選舉，之後喺2018年5月民進黨就同希望之黨合併成為國民民主黨。

背景
--

10月27號，民進黨包含地方組織在內嘅兩院議員總會入面決定畀黨存續一事。黨魁前原響會到為預料失誤道歉話：「雖然當初決定方針係取消所有民進黨嘅正式提名，同希望之黨整合，但係結果唔似預期。唔能夠話（整合決定）係啱嘅。」前原撤回解散民進黨嘅方針，亦正式表明有意辭去黨魁一職，響10月30號嘅兩院總會入面通過。雖然出席議員相繼表示應該追究前原責任，但係會到已經確定接受民進黨唔會解散同埋前原辭任黨魁嘅打算。所以，民進黨將會進入選舉選出接替前原嘅人。重保留黨籍響眾議院組成「無所屬之會」嘅前黨魁岡田克也之類嘅人亦浮上檯面。

結果
--

10月31號，民進黨召開兩院議員全體會議，五十八歲嘅大塚耕平係唯一參選人，唔使投票直接贏出，任期去到2018年9月底。

後續
--

大塚耕平話，必須同立憲民主黨、希望之黨、民進黨做中心實現政權更替，上任之後將會逐漸建立信賴關係，否定會迅速進行在野黨重組，亦唔會立即合併。而特別國會將會響11月10號展開，大塚耕平將會安排領導層人事，亦計劃優先開展黨內重整。未來亦會針對政府經濟、社保、安保政策，表示要力爭提高國民收入水平。

攷
-

1. 1 2  （繁體中文）日本民進黨決定存續 前原誠司表明有意辭黨魁，朝日新聞，響2017年10月30號搵到。
2. 1 2 3  （繁體中文）大塚耕平成為日本民進黨新黨魁，香港電台，響2017年11月1號搵到。

| * 睇
* 傾
* 改
日本民進黨選舉 |
| --- |
| 黨魁選舉 | 
* 第1屆（2016年）
* 第2屆（2017年）
* 第3屆（2017年）

 |
**劉樂妍**（英文：Fanny Liu；1983年3月23號—）係位喺中國大陸發展嘅臺灣女藝人，前Fantasy 4團員。佢喺台灣出世，祖籍湖北宣恩。

經歷
--

劉樂妍生於軍人世家，阿公係空軍少將。劉樂妍自細就對表演產生濃厚興趣，2003年首次擔任台北世界貿易中心展覽宣傳模特兒。

2005年5月，喺台北國際婚紗喜宴博覽會俾經紀人發掘，並同Stacy（周宥伶）、Tiffany（謝宜蓁）、Amy（安真佑）組成Fantasy 4。

2007年，同經理人黃小郎合資成立盛世娛樂經紀公司。

佢後來轉去中國大陸發展演藝事業，經常喺微博上發表親中華人民共和國政治言論，內容亦由早年喺Plurk視中華人民共和國為外國，改為喺微博支持中華人民共和國。

政治立場
----

一般人會將劉樂妍視為親中派藝人，近年佢亦發表咗唔少同政治有關嘅言論，引起唔少爭議。例如，2018年9月30日，中華統一促進黨喺台北火車站舉行慶祝中國國慶嘅活動，劉樂妍亦有參加，更加大唱「我是中國人」。去到2020年2月，劉樂妍又稱「要放棄台灣國籍」，但後來又改口話台灣唔係一個國家，只係一個省，所以唔使放棄國籍。。

亦因為咁樣，有啲台灣網民非常唔鍾意佢，有啲台灣商店都唔再願意畀面畀優惠佢，甚至連佢阿媽都要同佢切割。佢對於中國嘅追捧，甚至時不時諷刺台灣、製造兩岸對立，就連部分中國網民亦批評，認為兩地各有優點，劉樂妍唔需要每一篇文章都帶有政治嘅意味。

參考
--

1. ↑  中时新闻网. 〈统促党在北车站「欢欣鼓舞庆国庆」活动 刘乐妍大唱「我是中国人」 - 地方万象〉. 《中时新闻网》 (中文). 喺2020-11-14搵到.
2. ↑  蘇士亨 (2020-02-05). 〈揚言放棄台灣國籍再逆轉 劉樂妍曝「台灣不是...」〉. 《中時新聞網》. 喺2020-07-22搵到.
3. ↑  三立新聞網 (2019-11-09). 〈慘遭母親切割！女星沒了任何「好處」嘆：在臺做中國人好難 | 娛樂星聞 | 三立新聞網 SETN.COM〉. *www.setn.com* (中文). 喺2020-11-14搵到.
4. ↑  自由時報電子報 (2018-06-20). 〈劉樂妍扯台灣後腿 連中國人也看不下去 - 自由娛樂〉. 《自由時報電子報》. 喺2020-11-14搵到.


|  |  |
| --- | --- |
| Flag of {{{alias}}}Biography icon | 呢篇同臺灣人相關文係楔位文。歡迎幫維基百科擴寫佢。睇 • 論 • 改 • 歷 |
唔好同**海心沙島**搞亂。
《北京條約》中國割讓予英國的九龍半島部份，海心島喺土家灣（土瓜灣）同馬頭涌之間
**海心島**，又叫**土瓜灣島**（灣讀環），係香港一島。家陣已沒入填地之中，唔再係島。佢喺九龍半島東岸，土瓜灣對出，卽係浙江街對出。一九六四年，土瓜灣填海，海心島自此同九龍半島相連。海心島行政上歸九龍城區。

海心島上有兩石，一海心石，一魚尾石，前者東經114度11分31.55秒，後者北緯22度18分53.32秒。兩石係呢度名勝，舊時有座海心廟，又叫龍母廟。一九七一年填地，座廟剷平。家下該處係海心公園，而海心廟原廟牌匾，就搬到區內下鄉道天后廟右側偏殿。

海心島原有「龍母」壇，舊時漁民同水上人，都去參拜。除善信之外，海心廟舊時都係旅遊勝地，「魚尾石」至有名。填海之前，島對岸有艇，載人往返，「龍母」壇後尾移到下鄉道天后廟側邊，受善信祭祀。間廟宇係華人廟宇委員會管理。

註
-

1. ↑  **Lua error in 模組:Citation/CS1/Utilities at line 82: bad argument #1 to 'message.newRawMessage' (string expected, got nil).**

| * 睇
* 傾
* 改
香港連地島 |
| --- |
| 香港島 | 燈籠洲 | 香港特別行政區區旗 |
| 九龍 | 元洲 ·  昂船洲 ·  林士石 ·  海峽石 ·  海心島 |
| 新界東 | 白沙頭 ·  東頭洲 ·  元洲仔 ·  圓洲角 ·  佛堂洲 ·  鐵篸洲 ·  糧船灣洲 ·  勒加洲 |
| 新界西 | 欖洲 ·  洲仔 ·  牙鷹洲 ·  青洲 ·  芒洲 ·  老鼠洲 |
| 睇埋：香港嘅島 |
《**單翼天使**》（英文：My Guardian Angels）係2018年新加坡新傳媒製作嘅復仇情感劇，由陳金祥、李世雄、郭靜敏、馬松欣導演，陳秀群、蔡思敏、黃子曦、風築、張亮星、王筱微編劇，鄭惠玉、鍾琴、方展發、洪凌等主演。呢套劇係新傳媒2020年原創劇之一。以三位媽媽嘅視角展開，係一部以媽媽為出發點嘅故事。

劇情
--

《單翼天使》嘅第一位媽媽係施若芸（鄭惠玉飾演），佢係令人艷羨嘅富婆，老公非常有錢，自己就係全職太太。但係當丈夫出軌，開頭佢啞忍但最後都係離婚而且獨自孭起頭家。

吳淼淼（鍾琴飾演）係特立獨行嘅媽媽，深信自己又靚又有腦，永遠值得更好，但佢都有自己嘅煩惱。

最後葉思今係標準化嘅大多數，男友失踪好耐，自己有一份普通工作，安心做一個平凡未婚媽媽，但細路嘅頑皮同生活嘅壓力漸漸壓垮佢。

而之後嘅劇情，就圍繞3個單親媽媽從冤家轉為彼此扶持嘅好鄰居。

播出時間
----

### 首播

| 頻道 | 所在地 | 播放日期 | 時間 |
| --- | --- | --- | --- |
| 新傳媒8頻道 | 星加坡 星加坡 | 2020年4月6號 | 週一至週五21:00起 |
| Astro AEC | 馬來西亞 馬來西亞 | 2020年4月6號 | 週一至週五20:30起 |

獎項
--

鍾琴同鄭惠玉都憑呢套劇入圍2021年紅星大獎最佳女主角，而陳政序同陳宥恩就分別入圍最佳新人同青蘋果獎。最後鄭惠玉憑呢套劇，第四度喺紅星大獎獲得最佳女主角。

爭議
--

有位網民指控呢套劇有一啲劇情唔尊重LGBT群體。呢套劇出現咗飾演父母嘅黃炯耀同鍾琴擔心自己個仔同另一個男仔拍拖，而過度保護個仔嘅阿媽就一直監視住個仔，最後發現個仔其實係對住喺隔離嘅女仔有興趣。個老豆就話『你應該高興兒子對女生感興趣』。對此，新傳媒就回應話情節係講緊父母同子女喺現實生活中交流有關性取向話題時所面對嘅掙扎。另外一段劇情就講緊一名戀童癖者成為咗男子籃球隊嘅教練，非禮同性。新傳媒就話，出現呢段情節嘅目的係要等年輕人知道，當面對潛在危險嘅時候，應該唔好驚，尋求協助，勇敢保護自己。而新傳媒之前亦曾經喺其他電視劇中描繪過戀童癖者對少女進行引誘。另外，新傳媒亦呼籲公眾唔好對喺劇入面飾演父母嘅鍾琴同黃炯耀進行人身攻擊又向公眾道歉，話以後會謹慎。

參考
--

1. 1 2 3  〈郑惠玉、鐘琴出演《单翼天使》 感叹单亲妈妈不易当〉. *www.8world.com*. 喺2021-04-19搵到.
2. ↑  黄少伟, 文 /. 〈《红星大奖》首次在樟宜机场举行 郑惠玉蝉联视后 | 早报〉. *www.zaobao.com.sg* (英文). 喺2021-04-19搵到.
3. ↑  〈8视界〉. *www.8world.com*. 原著喺2021-04-19歸檔. 喺2021-04-19搵到.
4. ↑  〈《单翼天使》被批带歧视 新传媒：会注意戏剧角色刻画 | 早报〉. *www.zaobao.com.sg* (英文). 喺2021-04-19搵到.
**陳仲衡**（1964年—），香港高等法院法官，因為處理過佔中九子案同埋一啲同香港反送中運動有關嘅案件，得到一啲媒體嘅關注。

早年生涯
----

陳仲衡喺香港出世，1987年同1988年喺香港大學分別攞到法學士學位同埋法學專業證書。1988年喺香港獲大律師資格，之後曾經私人執業，2002年獲委任為裁判官。

爭議
--

### 佔中九子案判詞串錯字同對香港人權影響

喺佔中九子案入面，陳仲衡將所有爭取民主嘅被告都判處至少一名罪名成立，而全部同「公眾妨擾」有關。以往喺香港，因為參與未經警方批准嘅示威遊行而被起訴嘅人士，通常以刑罰較輕嘅罪名被控。有唔少人認為呢次判決有機會對日後社會運動及言論、集會自由造成寒蟬效應。例如，喺判刑嘅時候，就有旁聽聲援嘅市民話，其實係梁振英煽惑佢哋出嚟佔中。大律師吳靄儀批評「公眾妨擾」罪名係過時而範圍定義不清嘅罪名，又認為咁樣會影響香港民主運動同香港人應有嘅示威遊行抗議等自由。時事評論員黃世澤就話佢冇用到佢一貫嘅邏輯，判詞又將Court串錯字做Count，又引述R v Goldstein and Rimmington一案，批評案件判案唔合理，甚至懷疑中聯辦喺背後有角色。

### 審理案件偏頗控方同違反專業操守

喺2019年7月28號，網民發起「追究上環開槍大遊行」，結果上環爆發一場同香港反修例運動有關嘅激烈警民衝突，24 人被控暴動，案件去到2021年交由陳仲衡審理。不過，陳仲衡喺審理案件嘅時候，就經常性表現得唔耐煩，被批評連番打斷辯方發問，對某啲辯方大律師作出相當嚴厲嘅批評，有違反專業操守之嫌，甚至有挖苦嘲諷辯方之嫌。去到5月7號，其中12名被告嘅代表律師聯合申請，以書面形式共同提出「法官避席（Recusal）」申請，要求陳仲衡唔再參與案件審理有關嘅程序。

參考
--

1. ↑  〈委任司法人員〉. *www.info.gov.hk*. 喺2021-05-09搵到.
2. ↑  黃世澤, Martinoei (2019-04-09). 〈陳仲衡 呢個官只不過係中聯辦傀儡〉. 《MO's notebook 4G 黃世澤 的筆記簿》 (臺灣中文). 喺2021-05-09搵到.
3. ↑  〈五問看清佔中九子審判：香港首次有集會人士因「公眾妨擾」罪成〉. *theinitium.com*. 喺2021-05-09搵到.`{{cite web}}`: CS1 maint: url-status (link)
4. ↑  〈【佔中案判刑】九子判刑一文睇晒 ｜ 蘋果日報〉. 《Apple Daily 蘋果日報》 (香港中文). 原著喺2021-05-09歸檔. 喺2021-05-09搵到.
5. ↑  〈上環衝突暴動案 12辯方大律師申請換官 稱主審法官陳仲衡有表面偏頗 (18:37) - 20210507 - 港聞〉. 《明報新聞網 - 即時新聞 instant news》 (繁體中文). 喺2021-05-09搵到.
6. ↑  〈眾新聞 | 7.28上環暴動案審訊第17天 法官陳仲衡幾度發火 辯方質疑警員處理證物不跟程序〉. 《眾新聞》 (中文). 原著喺2021-05-09歸檔. 喺2021-05-09搵到.
**陳佑綜**（英文：**Aaron Chan**，1983年8月9號—2008年8月24號），已故華裔加拿大人，喺英屬香港出世，同屋企人移民加拿大温哥華。曾參加2002年喺温哥華舉行嘅《Sunshine Boyz》獲得亞軍，2005年喺《新秀歌唱大賽溫哥華選拔賽》奪得亞軍。佢生前係「Am3ition」樂隊成員之一，係當時温哥華華人社區具知名度嘅藝人。2008年決定喺同年9月回流香港加入香港演藝圈，但喺8月佢未返香港就喺温哥華一間酒吧被人襲擊而喪生，終年25歲。

演藝生涯
----

2002年陳佑綜參加喺温哥華舉行，加拿大中文電台AM1470舉辦嘅《Sunshine Boyz》選舉。有習跆拳道嘅佢，喺才藝大賽中以凌空踢板勇奪「才藝大獎」，之後更獲得亞軍。

2005年佢再下一城，參加咗2005年喺温哥華舉行，新時代電視主辨嘅《新秀歌唱大賽溫哥華選拔賽》又赢得亞軍。之後就得到多個喺電台同新時代電視幕前作演出嘅機會。曾經喺多個温哥華嘅綜藝節目裡面嘅表演，同擔任司儀。

2006年同陳另一位同樣係新秀出身嘅蕭正中合組《Am3ition樂隊》，無幾耐就成為當地知名嘅Hip-Hop樂隊。樂隊嘅歌曲都係陳佑綜自己作詞作曲兼演唱。無幾耐，樂隊就推出咗佢哋嘅唱片專輯並得到好評如潮。

陳佑綜對音樂有極大抱負、對追求音樂事業理想堅定。因為《Am3ition樂隊》備受歡迎，演出機會多咗，使陳佑綜有咗到亞洲發展嘅念頭，最後決定喺2008年9月回流香港，計劃加入香港演藝圈。

被襲喪生
----

2008年8月24號喺加拿大太平洋時間凌晨二時左右，溫哥華市中心李察街（Richards St.）1320號Atlantis夜總會嘅門外發生咗毆鬥事件，之後警方證實有位華人遇刺身亡，佢係25歲嘅華裔陳佑綜。

據佢朋友透露，陳佑綜當時係參加女朋友嘅生日派對，事發嘅時候，佢只係幫助涉及糾紛踲朋友而被刺死。佢朋友亦透露陳佑綜當時係為朋友被打而同打人者調停，喺推開其他人時，其他人覺得佢最健碩，就以佢為襲擊對象和刺傷佢，佢嘅朋友當時被嚇呆，幫唔到佢，唯有致電救護車。

隨後陳佑綜喪生於Atlantis夜總會嘅門外，諷刺嘅係《Am3ition樂隊》第一次舉辦屬於自己嘅迷你演唱會，地點啱啱好就係Atlantis夜總會。

曾經獲得嘅獎項
-------

### 温哥華中文電台AM1470--2002年《Sunshine Boyz》

* 才藝大獎
* 最上鏡大獎
* 亞軍

### 新時代電視--2005年《新秀歌唱大賽溫哥華選拔賽》

* 最佳台風獎/舞台本色獎
* 最具潛質新人獎
* 亞軍

曾經演出嘅節目
-------

* 2006年--加拿大中文電台AM1470--《第11屆加拿大中文歌曲創作大賽》(演唱2號參賽者Helen Li作品歌曲《It's Okay to Cry》)
* 2007年2月--時代坊--豬年賀歲活動
* 2007年--新時代電視--《新秀歌唱大賽溫哥華選拔賽》(司儀，連同陳敏愷、廖德隆、盧玉鳳合作）>
* 2007年--加拿大中文電台AM1470--《第12屆加拿大中文歌曲創作大賽》(以Am3ition樂隊名義作表演嘉賓)
* 2007年7月1號-- 列治文夜市--《慶祝香港回歸十週年活動》
* 2007年9月8號-- 列治文夜市--《Am3i-純音樂戶外演唱會》

曾擔任評判
-----

* 2008年--新時代電視--《新秀歌唱大賽溫哥華選拔賽》(準決賽)

Am3ition樂隊亮相温哥華傳媒
-----------------

* 2007年6月--多元視野電視台（Channel M）電視節目
* 2007年7月--新時代電視--《大城小聚》Part 1

紀念活動
----

2009年10月25號，陳佑綜被殺後一年，佢屋企人同生前好友為咗紀念佢而舉辦第一屆陳佑綜之友心靈歌曲創作比賽，地點係本拿比市嘅Michael J Fox Theater。舉辦呢次比賽號目的係延續陳佑綜對音樂嘅夢想同理想，畀更多同陳佑綜一樣熱愛音樂嘅年青人有一個表演嘅平台。

參考
--

1. ↑  〈加國華裔歌手命案　警方籲目擊者提供線索助緝凶〉. 中國新聞社. 原著喺2021-08-02歸檔. 喺2021-12-17搵到.
2. ↑  SunShine Boyz Contest 2002
3. ↑  決賽相片花絮
4. ↑  〈歌手陳佑綜勸交遭三刀捅死〉. 東方日報. 2008-08-28.
5. ↑  〈慶功酒吧成枉死地〉. 《明報加西版》. 2008-08-26. 原著喺2008-11-04歸檔. 喺2021-12-17搵到.
6. ↑  〈SunshineBOYZ兼新秀亞軍 護友被捅死〉. 《明報加西版》. 2008-08-26. 原著喺2008-10-13歸檔. 喺2021-12-17搵到.
7. ↑  〈存档副本〉. 歸檔時間2008年11月4號. 喺2021年12月17號搵到.`{{cite web}}`: CS1 maint: bot: original URL status unknown (link)
8. ↑
9. ↑
10. ↑  〈新秀歌唱大赛八强亮〉. 歸檔時間2016年3月4號. 喺2021年12月17號搵到.`{{cite web}}`: CS1 maint: bot: original URL status unknown (link)
11. ↑
12. ↑
13. ↑  新秀歌唱大賽溫哥華選拔賽2007
14. ↑
15. ↑  〈存档副本〉. 歸檔時間2016年4月14號. 喺2021年12月17號搵到.`{{cite web}}`: CS1 maint: bot: original URL status unknown (link)
16. ↑
17. ↑

出面網頁
----

* 陳佑綜紀念網頁
* 2002年Sunshine Boyz選舉官方網頁
* 陳佑綜作曲、作詞、主唱作品 Wayback Machine嘅版面存檔備份
* 2007年新秀歌唱大賽溫哥華選拔賽司儀個人檔案
* Am3ition樂隊Facebook專頁
* Channel M電視介绍Am3ition樂隊
**原田淑人**（1885年4月5號—1974年12月23號）係日本嘅考古學家，北京大學教授（1930年）、東京大學教授（1938年）、文學博士（1939年），有「日本近代東洋考古學之父」嘅稱號。

底細
--

原田淑人喺日本東京都出世，阿爸係著名嘅漢學家，佢細蚊仔時受漢學嘅深厚熏陶。1904年考入東京帝國大學文科大學（而家東京大學文學部）史學科，喺度跟東洋史學嘅創始人白鳥庫吉等史學家學嘢，受到一連串正規同嚴格嘅史學教育。1908年攞到學士學位後，入東京帝國大學文科大學史學科東洋史學專修科深造，專攻中國嘅風俗史同服飾史。喺大學院（好似中國嘅大學研究院噉樣）研究時期，由於學習用功過猛，眼生疾病，產生文獻研究困難，轉而從事考古學研究。攞到學位後做過東京帝國大學講師。1924年渠過朝鮮做考古調查同發掘。1925年後，喺中國參加「東亞考古學會」嘅活動，1930年做過北京大學教授。1938年佢返返日本。前後做過東京帝國大學、聖心女子大學、東洋女子大學教授同早稻田大學大學院講師。做過日本考古學會會長，1943年佢曾經俾人選做帝國學士院（即係而家日本學士院）會員（院士）。1974年喺東京病逝。

出名著述
----

* 東亞古文化研究（1940年）
* 正倉院玻璃容器嘅研究（1948年）
* 日本考古學入門（1950年）
* 東亞古文化論考（1962年）
* 古代人嘅化粧同裝身具（1963年）
* 漢六朝嘅服飾（1967年）
* 唐代嘅服飾（1970年）
* 考古漫筆（1970年）
* 東亞古文化説苑（1973年）

參考
--

* 原田正己：「原田淑人」，『東洋学嘅系譜』第二集第127-138頁，1994年。
**福今路**（粵拼：fuk1 gam1 lou6）係中國廣東省廣州市嘅一條馬路，喺越秀區入面，成條馬路南北走向。北邊從東風東路開始，一直向南去到中山一路嗰頭。

歷史
--

原名**福音路**，因梅花村原名福音村得名，福音村由基督教徒何禮匡、馮活泉率先開發，其南北向道路命名為「福音路」；後來兩人早逝，國民政府收回建設模範村。1968年福音路改叫福今路。

### 模範住宅區

留美市長林雲陔，認為以英國田園都市新式住宅區為榜樣，設立模範建市嘅廣州。故此喺竹絲崗，馬棚崗等地域規劃住宅區，並設定住宅設計標準圖樣。由當時特別市改工程專員室袁夢鴻，陳啟元，羅明橘等大師設計。其中福音村，就改造為安老院南模範住宅區，即後尾嘅梅花村。

民國時梅花村住過唔少猛人，留低唔少建築，例如而家婦聯佔用嘅陳濟棠公館（羅明佑設計）。

梅花村派出所隔離棟洋樓原先就係陸幼剛住開，陳濟棠細佬陳維周、余漢謀、吳鐵城、古應芬（愛群大酒店設計師陳榮枝設計，而家派出所位置，蔣介石同宋美齡都住過）、林雲陔、劉紀文（官邸由林克明大師設計，估計係廣州最早有獨立防空洞嘅住宅）、蕭佛成、區芳浦、林翼中、歐陽山、李揚敬、林直勉、蔣光鼐、張發奎細佬都有住過呢頭，天主教安老院（現省委幼稚園）、德國領事館都喺過呢度。

概要
--

全長671米，闊24米，1車道，凈畀從北到南行。

經過嘅道路
-----

呢度啲路嘅順序係從北去到南嚟排嘅，其中**加粗**咗嘅字係主幹道：

* **東風東路**
* 三育路
* **中山一路**
1916年嘅插畫
《**醜小鴨**》（**Den grimme ælling**，**The Ugly Duckling**），係安徒生寫嘅童話故仔，故事講一隻醜樣嘅鴨仔最終變成咗靚嘅天鵝。 1843年11月11號喺丹麥出版，擺喺佢嘅童話集《新冒險》第一卷，第一節，一出版響哥本哈根好評如潮。評論人認為個故仔係安徒生自己對佢後生嗰時嘅描寫。之後譯成各種唔同嘅話，喺世界各地流傳。亦有改編成唔同嘅版本，歌劇、音樂同卡通片。

故事簡介
----

醜小鴨故仔係講述一隻鴨仔出世嘅時候，個樣同其他鴨仔唔同，好醜樣。佢經常俾其他動物蝦同排擠，感到好傷心同孤單。醜小鴨感到自卑，覺得自己冇價值。佢決定離開家園，去搵一個能夠接納佢嘅地方。佢遇到好多唔同嘅動物，因為佢個樣生得怪所以冇人肯同佢玩，唔能夠融入佢哋。最後，醜小鴨遇到一班天鵝，覺得佢哋好靚，好羨慕佢哋。但係佢唔敢接近佢哋，驚會俾佢哋笑。不過，當佢睇見自己喺湖面嘅倒影，佢驚奇噉發現自己竟然變咗一隻好靚嘅天鵝。原來，醜小鴨一直都係一隻天鵝，只係佢自己唔知道。而家佢終於搵到一個屬於自己嘅地方，同其他天鵝一齊生活，令佢感到好快樂同滿足。

寓意
--

醜小鴨呢個故事教導我哋唔好只係睇表面，人同事嘅價值唔應該只係基於外貌或外表。醜小鴨雖然個個都話佢醜樣，但佢喺成長嘅過程中，展現出內在美同才華。最終，佢發現自己係一隻靚嘅天鵝，並獲得尊重同接納。呢個故事亦提醒我哋，每個人都有自己嘅價值同潛力，唔應該因為外表或其他人嘅評價而感到自卑或沮喪。每個人都有自己獨特嘅魅力同能力，只要相信自己並發揮潛力，就能夠實現自己嘅夢想同目標。因此，醜小鴨呢個故事教導我哋要尊重同欣賞每個人嘅價值，並唔好輕易噉對其他人進行價值判斷，因為真正嘅美麗同價值係出於內心嘅深處。

評論
--

英國記者安妮（Anne Chisholm）睇返傳記作家珍絲安達臣（Jens Andersen）嘅 *Hans Christian Andersen： A New Life* 時咁寫：「安徒生呢個男仔，生得高大醜樣，鼻大，腳板大，成日畀其他細路笑，重玩佢，安徒生大仔個之後，有把靚歌聲，亦對戲劇充滿熱情 。」

推測認為，安徒生係克基斯頓弗籍王子（後尾嘅丹麥國王基斯頓八世）嘅野仔，佢寫呢本書之前已經發現咗，所以故事中嘅天鵝唔只係內在美同才華嘅隱喻，亦對秘密皇室血統嘅隱喻 。

根據卡露羅臣（Carole Rosen）嘅講法，呢個故仔嘅靈感來自安徒生嘅朋友 Jenny Lind。

1843年11月19號， 丹麥報紙《祖國》（*Fædrelandet*, 1834-82）對醜小鴨咁評論：

> 
> ...第四部亦係最後一部童話《醜小鴨》。《醜小鴨》雖然有種主觀傾向，但係喺安徒生嘅詩歌作品成日出現，即使同《即興演奏家》、《得個小提琴手》有住相同主題嘅寓言，其變化已經夠晒，亦即係詩人自己調皮攪鬼，但絕冇多愁善感，又如此生動，妙想天開，令讀起嚟，非常之愉快
> 。
> 
> 
>

出面網頁
----

* 醜小鴨英文版

攷
-

1. ↑  Chisholm, Anne (2006-06-05). "The tale of an ugly duckling". *The Daily Telegraph*. 原著喺2008-03-07歸檔.
2. ↑  Philip, Neil (2005-01-08). "The Little Prince". *The Times*.
3. ↑  Rosen, Carole (2004). "Lind, Jenny (1820–1887)". 出自 Matthew, H. C. G.; Harrison, Brian (編). *Oxford Dictionary of National Biography*. Oxford University Press. ISBN 978-0198614111. 喺April 1, 2014搵到. [Lind] inspired at least partly two of his best-known children's stories, **The Ugly Duckling *and*** *The Emperor's Nightingale* [sic]...
4. ↑  Anmeldelse af Nye Eventyr. Første Bind. Første Samling (1844) 互聯網檔案館嘅歸檔，歸檔日期10 June 2007[日期錯].*, fra H.C. Andersen Centret.*
呢五套大富翁顯示由1935年到2005年期間造型同設計嘅變化。
**大富翁遊戲史**可以追溯到20世紀初。1903年，伊利沙伯馬琪（Elizabeth Magie）創造最初版本。由1906年去到1930年代，有多個買賣土地同土地建設嘅棋盤遊戲出現。最遲1934年，一個好似大富翁遊戲嘅棋盤遊戲出咗，並且由帕克兄弟同佢嘅母公司，一路出到21世紀。有啲人，多數嚟自美國東岸同中西部，有份參與遊戲嘅設計同改革。

1970年代之前，多數人都話大富翁係查理斯達羅（Charles Darrow）個人作品，說明書有印，連瑪克辛布雷迪（Maxine Brady）寫嘅書《大富翁書：世界最著名遊戲嘅策略》都有提到。同一時代，拉爾夫安斯波（Ralph Anspach）同帕克兄弟同埋佢嗰時嘅母公司General Mills爭大富翁遊戲嘅牌子。透過Anspach同其他人嘅研究，遊戲初期嘅歷史再次公諸於世。1975年喺巴里法伯嘅紐約市清談節目，Anspach同布雷迪傾大富翁嘅真正歷史。經過長時間訴訟同上訴程序，帕克兄弟持有大富翁商標嘅合法性去到1985年至解決到。帕克兄弟可以繼續持有大富翁商標同埋佢嘅一啲設計。

註
-

1. ↑  Anspach, Ralph (2000). *The Billion Dollar Monopoly Swindle* (第Second edition版). Xlibris Corporation. pp. 302–303. ISBN 0-7388-3139-5. `{{cite book}}`: `|edition=` has extra text (help)
佐敦全景
**佐敦**（粵拼：zo3 deon1 ，英文：Jordan）係香港地鐵佐敦站附近嘅地方，介乎油麻地、尖沙嘴、京士柏之間。呢一帶原本叫官涌，但因為1979年佐敦站啟用，佐敦慢慢變成地名。佐敦地方行政上歸油尖旺區。佐敦唔同人有唔同定義，分歧好大。

名
-

佐敦由地鐵佐敦站而名，而佐敦站以佐敦道而名。而佐敦道原本叫第六街，因病理學家兼醫生佐敦（Gregory Paul Jordan）抗鼠疫有功而改做佢嘅名。佐敦亦做過香港政府嘅衞生官同香港大學校長。

行政
--

佐敦喺2007年油尖旺區議會選舉來講，分做東西兩區，範圍包括埋官涌同渡船角，同渡船角對出嘅西九龍新填地。

邊界東起加士居道同佐敦道交界，沿佐敦道西南行到覺士道，覺士道南行到柯士甸道，柯士甸道西行到廣東道，廣東道北上到佐敦道，佐敦道西行至新油麻地避風塘，沿海皮北上，喺海寶道中段向西打橫拉條綫到翱翔街同海泓道交界，海泓道南行，屈東入欣翔道，欣翔道東行接甘肅街，再東行接加士居道，再東南行遇佐敦道為止。

事件
--

武漢肺炎香港疫情嗰陣，佐敦嗰頭喺2021年1月有大規模社區爆發，當局將嗰一區圍封成「受限區域」，出面嘅人唔畀入去，而入面嘅人就一定要做強制檢測，出咗結果後先至畀走。

註
-

1. ↑  坊間好多人都將「佐」字「有邊讀邊」讀成「左」（zo2）。

參考
--

1. ↑  〈道路及鐵路 － 曾改名道路(二)九龍及新界〉.
2. ↑  〈香港掌故 街道名稱的由來（六之三）〉. 原著喺2010年11月23號歸檔. 喺2008年12月16號搵到.
3. ↑  "HONGKONG OFFICIAL LAUDS ELLIS ISLAND; High Praise of the Big Immigrant Station from Health Officer Jordan" (pdf). 1914-07-12.
4. ↑  〈區議會選舉分界區 - 油尖旺區〉 (PDF). 香港: 選舉管理委員會. 2007–04.`{{cite web}}`: CS1 maint: date format (link)
20世紀三十年代嘅佐敦道碼頭
20世紀五十年代嘅佐敦道碼頭同巴士總站
**佐敦道碼頭**係香港一個已經拆咗嘅汽車渡輪碼頭，位於九龍油尖旺區，曾經係九龍規模最龐大嘅碼頭之一。喺未有海底隧道之前，係汽車過海嘅途徑。佐敦道碼頭嘅舊址已經填海，嗰個位置而家係港鐵西鐵綫柯士甸站同其他高尚住宅。

歷史
--

佐敦道碼頭喺1933年3月6號啟用，取代油麻地碼頭成為油麻地區嘅渡輪碼頭。呢個碼頭可以畀人雙層嘅渡輪用，當時有兩種渡輪，一種上層載私家車、下層載私家車同貨車，另一種下層載車、上層載人，當年開辦兩條航線嘅渡輪服務，一條航線係可以載人又可以載車來往佐敦道碼頭至中環統一碼頭嘅渡輪服務，另一條航線係來往佐敦道碼頭至灣仔只載人嘅渡輪服務。同一時間，當年成立嘅九龍巴士亦喺碼頭旁邊開設巴士總站，開設咗兩條巴士路線分別來往佐敦道碼頭去深水埗同去九龍城。之後，重開咗多條來往九龍同新界嘅巴士路線，令到呢個碼頭成為當時九龍最繁忙嘅碼頭，亦成為當時九龍區重要嘅交通樞紐之一。

1960年代，佐敦道碼頭附近嘅油麻地小輪倉庫改建成俗稱八文樓嘅文華新村，由於嗰度交通方便，而且樓價對當時嘅人都唔算太貴，所以吸引咗唔少中產階級入住，自此文華新村同佐敦道碼頭一帶都統稱做渡船角。

但係1970年代海底隧道同地鐵通車之後，佐敦道碼頭嘅作用開始減退，但係海底隧道唔准載有危險化學品嘅車用，例如運送石油氣嘅貨車，當時仍然有汽車渡輪嘅需要。1988年4月，佐敦道碼頭至灣仔嘅航線停辦。1994年1月6號佐敦道碼頭至中環統一碼頭嘅航線唔再載車，改為只載人。之後西九龍嘅開發，碼頭需要用嚟做填海工程用地，碼頭喺1996年2月1號停用，客輪航線改喺近官涌嘅臨時碼頭上落客。最後，渡輪業務喺1998年2月2號正式取消。

參考
--

1. ↑  佐敦道碼頭匯聚從九龍過海的車輛
2. ↑  〈油麻地碼頭與佐敦道碼頭〉. 原著喺2008年9月30號歸檔. 喺2017年7月28號搵到.
有確立國教嘅國家：
     基督教
     伊斯蘭教
     佛教
**國教**或**官方宗教**、**官方信仰**，係指由國家確立嘅特定宗教。擁有國教嘅國家唔一定係神權國家，唔代表國教受到政府控制。國家或政府喺當代社會中對公民施加國教影響嘅程度差別好大，從沙地阿拉伯、伊朗嘅高度影響，到丹麥、英格蘭、蘇格蘭、挪威、冰島同希臘嘅最低度影響或根本冇影響。

簡介
--

歷史上，喺實行政教合一嘅國家，國教可以對國家政權嘅政治同政策有好大影響力，有啲國家內嘅人民更被強制成為國教嘅信徒。與此同時，國家政權都可以對國教有好大嘅影響力，有好多宗教嘅教義喺政治需要下或者喺政治領導人嘅個人喜好之下被任意解讀，宗教領袖被當權者隨意撤換，啲信徒被迫接受。

東南亞一啲國家將佛教確立為國教（例如柬埔寨），而歐洲地區好多國家就將基督教嘅某個宗派確立為國教（天主教、東正教或者新教嘅某個教派），阿拉伯國家就將伊斯蘭教（遜尼派或什葉派）確立為國教。日本喺江戶時代，規定每戶家庭都必須歸屬喺日本佛教某宗派之下，成為寺院嘅檀越，稱「寺檀制度」；帝國時期就實施「國家神道」，將神道定為國民共通嘅信仰。實際上日本政府嘅呢兩次行為，相當於訂定佛教同埋神道為國教。

喺宗教改革及啟蒙運動後，現代嘅世俗國家多實行政教分離，官方宗教唔再支配政府。喺宗教自由嘅保障同世界人權宣言下，做為公民權利，啲人可以根據自己嘅意願選擇宗教信仰。同樣，各種宗教都唔再受政府支配。正係出於呢個理由，基督新教提出咗政教分離嘅概念，亦都喺世界各地大力推廣。

全世界以憲法或其他法律條文規定規定佛教為國教嘅有不丹、柬埔寨等國家。以基督宗教為國教嘅有英格蘭、丹麥、冰島、希臘等國家，但保障宗教自由。規定伊斯蘭教為國教嘅有伊朗、敘利亞等多數中東阿拉伯國家及亞洲嘅馬來西亞（馬來西亞憲法保障宗教自由）。政教合一，並強制人民必須係伊斯蘭教徒嘅有沙地阿拉伯。佛教、基督宗教、伊斯蘭教都好多時被合稱為世界三大宗教。

另外，雖然強調宗教自由同政教分離，但好多國家由於深厚嘅歷史文化傳統聯繫，影響遍及大眾生活、政治等領域，如美國，以基督新教為主流歷史傳統，信奉基督宗教人口佔多數，所以基督信仰喺某啲重要傳統儀式及制度設計上仍有特殊地位；土耳其喺公立學校會推廣伊斯蘭教義，又例如以色列嘅猶太教、日本嘅神道與佛教、印度嘅印度教，雖然冇法定國教地位，但可視為一種隱性嘅國教。
幾個細路戴住能夠感應佢哋腦活動嘅帽。
**腦腦介面**（粵拼：nou5 nou5 gaai3 min2；英文：**brain-brain interface**），又有叫**腦對腦介面**（**brain-to-brain interface**），係指容許多過一個腦之間直接互傳訊號嘅技術，相對於俾腦直接向機械傳訊號嘅腦機介面（brain-computer interface）：廿世紀嘅神經科學研究表明咗，記憶同思緒係以腦入面嘅電同化學訊號嘅形式存在嘅，所以理論上如果有某啲方法將兩個腦駁埋一齊，令兩個腦可以彼此之間直接傳呢啲電同化學訊號嘅話，就可以做到令兩個腦唔使開口講，都知對方諗緊乜或者直接感知到對方感受緊嘅嘢。

呢種技術喺廿一世紀初經已有取得初步嘅成功。例如有研究者試過訓練兩隻大家鼠按見到嘅光訊號撳掣（撳啱掣有嘢食），跟住再以特定嘅方法將兩隻大家鼠嘅大腦皮層（cerebral cortex；指大腦最外嗰浸神經組織）駁埋一齊，發現噉做能夠令一隻大家鼠喺同伴見到光訊號（但佢自己見唔到）嗰陣走去撳適當嘅掣－似係令兩隻大家鼠直接感受到同伴感受到嘅嘢噉。

呢種做法仲有可能俾人用諗嘢嘅方式控制第個人嘅身體：理論上，身體嘅郁動源於腦嘅控制中心（例如前額葉）向個腦做運動控制嘅腦區（可以睇主要運動皮層）傳訊號，而呢啲運動控制腦區負責控制身體嘅肌肉，所以如果有方法俾一個腦向第個腦嘅運動控制腦區傳訊號，嗰個腦就可以控制第個身體；有研究者就試過俾一個受試者（控制者）戴住特製嘅帽，頂帽能夠量度戴嗰個人嘅腦電活動，而頂帽仲接駁住部電腦，部電腦將有關控制者腦電活動嘅資訊傳去另一個受試者（被控制者）戴嗰頂帽嗰度，被控制者頂帽有裝置曉按收到嘅訊號，用電刺激被控制者嘅運動皮層（motor cortex；負責控制身體肌肉嘅一個腦區），結果發現，噉做能夠俾控制者齋靠諗嘢嚟左右被控制者嘅身體郁動。

睇埋
--

* 腦機介面
* 心靈感應
* Cyberpunk

攷
-

1. ↑  James Gorman (February 28, 2013). "In a First, Experiment Links Brains of Two Rats". *The New York Times*.
2. ↑  Pais-Vieira, M. Lebedev, M. Kunicki, C. Wang, J. & Nicolelis, M. A. (2013). A brain-to-brain interface for real-time sharing of sensorimotor information. *Scientific reports*, 3, 1319.
3. ↑  "Researcher controls colleague's motions in 1st human brain-to-brain interface". *Washington.edu*.
| 恐怖主義 |
| --- |
| 恐怖主義定義（英文：Definitions of terrorism）恐怖活動 · 恐怖分子事件一覽（英文：List of terrorist incidents） |
| 歷史歷史上嘅恐怖主義（英文：History of terrorism） · 恐怖統治 紅色恐怖 · 白色恐怖 |
| 意識形態共產 · 生態 · 種族 · 民族（伊斯蘭 · 基督教 · 猶太人） |
| 類型農業恐怖主義 · 劫機  生物恐怖主義 · 汽車炸彈  海賊 · 行動宣傳 · 自殺攻擊 |
| 國家參與國家恐怖主義 · 反恐 |
| 組織恐怖組織 · 孤狼恐怖主義 |
| * 睇
* 傾
* 改
 |

**國家恐怖主義**，即係由某個國家對其他國家，對外國國民或對自己嘅國民進行嘅恐怖主義活動。

呢個詞彙頗具爭議，因為點樣定義恐怖主義本身喺學術同政治上都係充滿咗爭議，宣告某個國家涉及國家恐怖主義，會涉及到國際政治上嘅各種外交判斷。

定義
--

「國家恐怖主義」，並未有一個正式嘅學術上或國際上有廣泛認受嘅定義。唔少學者認為，由政府當局執行嘅行動可以話係屬於「國家恐怖主義」。好似話，使用「恐怖主義」來表示主要目的係引起恐慌嘅暴力行動。

### 聯合國指引

聯合國試過喺頒佈嘅《關於「反人類和平安全犯罪」》嘅草案法典度，提出咗有關國際恐怖主義嘅定義。

喺法典嘅第4條列明係「為政治目的，武裝由一國領土入侵另一國領土」；

第5條「由一國政府支持或執行造成另一國嘅內亂糾紛，或者該國當局對組織造成另一國嘅內亂糾紛予以容忍嘅」；

第6條「由一國政府支持或執行嘅對另一國嘅恐怖活動，或者該國當局對組織造成另一國嘅恐怖活動予以容忍嘅」，呢啲都係聯合國度對有關恐怖主義嘅規例。草案法典嘅第6條仲清楚描述咗國家有可能採取恐怖主義行動。依照呢部草案法典，國家可以畀認為進行恐怖主義活動犯罪。

國際人道法同規制恐怖主義嘅法律體系嘅主要區別
----------------------

國際人道法嘅一項基本原則係參與武裝衝突嘅人士，任何時候都必須區分平民同戰鬥員，以及民用物體同軍事目標。因此，國際人道法禁止故意或直接攻擊平民或民用建築，禁止不分皂白嘅攻擊。使用人體盾牌或挾持人質嘅做法同樣受到禁止。喺暴力局勢升級成武裝衝突陣，將呢類行為稱為「恐怖主義」並唔會起到額外嘅作用，因為呢啲行為經已構成國際人道法定義嘅戰爭罪。

喺國際人道法度，戰爭入邊嘅一啲特定行為以及針對戰鬥員嘅攻擊冇受限制；而喺針對恐怖主義嘅法例度，已默認係恐怖分子嘅任何行為都受到嚴厲禁止。此外，喺非國際性武裝衝突中，如果將啲人員稱為「恐怖分子」，就可能抑制佢遵守國際人道法。

對於國家恐怖主義嘅爭議
-----------

喺社會科學同哲學領域，針對「恐怖主義」嘅討論大多係指非國家組織。聯合國反恐怖主義委員會主席話過，前12份關於恐怖主義嘅決議都未涉及國家恐怖主義，因為呢個唔係一個國際法律概念，而濫用職權嘅政府應當受到國際公約中有關戰爭罪嘅國際人權法、國際人道法嘅審判，而唔係違反咗國際反恐法規。

布鲁斯·霍夫曼博士話，分唔清國家同非國家嘅暴力會導致忽略一個事實，即「呢兩種暴力間嘅本質唔同」。霍夫曼話，即使喺戰爭度，都存在規約同畀普遍接受嘅行為準則，即禁止使用一啲特定武器同策略，以及襲擊一啲特定目標。比如，《日內瓦公約》同《海牙公約》都列明，戰爭入邊禁止將平民當成人質，對平民或戰俘做出報復，入侵中立領土等。霍夫曼仲覺得，當國家違反咗呢啲規例，應該引用「戰爭罪」論處。

曾經被指控涉及國家恐怖主義嘅國家
----------------

2013年7月，玻利維亞總統府嘅胡安·金塔納部長譴責美國實施國家恐怖主義行動。

睇埋
--

* 超限戰

參考
--

1. ↑  "State terrorism and counterterrorism" 的存檔，2008-05-12存檔.
2. ↑  ADDRESSING SECURITY COUNCIL, SECRETARY-GENERAL CALLS ON COUNTER-TERRORISM COMMITTEE TO DEVELOP LONG-TERM STRATEGY TO DEFEAT TERROR
3. ↑  Inside Terrorism
4. ↑  〈玻利维亚谴责美国实施国家恐怖主义的卑鄙行为〉. 人民网. 2013-07-15.（簡體中文）
**收視率**（英文：**Audience measurement**）係市場學研究嘅一種，通常以巴仙計算，佢主要係用於統計究竟有幾多人收睇電視節目。譬如一個電視台製作嘅節目越多人睇，呢個時段嘅廣告價錢就好高；如果一個節目收視好低，就要考慮停播，又或者轉去其他時段播。

香港嘅收視率
------

香港嘅收視率係用「收視點」去計，一個「收視點」代表香港1%可以睇到電視嘅人口，每年更新。而收視率嘅統計係由電視台委託市場調查公司去搞，抽樣喺住所度安裝「收視記錄儀」，收集住所入面嘅人睇電視嘅習慣。2018年開始，香港嘅收視調查機構係中國廣視索福瑞媒介研究（CSM），抽樣1,000個住戶去推算收視。

香港嘅收視數字一般只係畀電視台同有訂閱收視調查嘅廣告商參考，未有向公眾公開所有節目嘅收視數字。無綫電視多年以嚟會主動公佈翡翠台喺黃金時段一部份節目嘅收視。由2021年5月31號開始，無綫電視主動公佈自己翡翠台連同主要競爭對手ViuTV、香港開電視喺黃金時段（18:00-23:00）所有節目嘅收視數字（頭一個週期係2021年5月24-30號），坊間習慣叫做「三台收視報告」。但係呢種做法只係維持咗一年多啲，2022年7月25號無綫電視宣佈唔再提供有關報告（最尾一個週期係2022年7月11-17號），只會公佈翡翠台個別節目嘅收視。

參考
--

1. ↑  黃梓恒 (2022-07-25). 〈無綫決定唔再公布三台收視數字：收視資料已不合宜〉. 《香港01》 (香港中文). 喺2022-07-25搵到.

睇埋
--

* 節目時段
* 黃金時段
* 慣性收視

|  |  |
| --- | --- |
| 權威控制 | 
* LCCN: sh85133607
* GND: 4209333-8
* NKC: ph839698

 |

|  |  |
| --- | --- |
| Stub icon | 呢篇同電視有關嘅文係楔位文。歡迎幫維基百科擴寫佢。睇 • 論 • 改 • 歷 |
電子原子同分子軌道
**電子組態**（粵拼：din6 zi2 zou2 taai3，英文：electron configuration），或者**電子配置**（粵拼：din6 zi2 pui3 zi3），係指電子喺原子、分子同第啲物理結構入面每一層電子殼上面嘅排序同組合形態。

填電子組態嘅方法
--------

一般填電子組態有兩種方法：

第一，淨係考慮電子殼（電子層）。電子層可以容納2n2粒電子，n代表由內至外第幾層，所以最內層係n=1嘅狀況，最多可以容納2(12)=2粒電子。然後將原子有嘅電子放入每一層入面，一定要從內層（能量低嘅電子層）填到外層（能量高嘅電子層），滿咗就去下一層。寫真正嘅電子組態嘅時候就要用數字表示每一層有嘅電子數，用逗號分開每一層嘅電子數。例如氖有10粒電子，首先將呢10粒填落第一層，因爲第一層只可以容納2粒，結果淨係放得落2粒而剩低8粒。再將呢8粒填落第二層度，第二層啱啱好填得嗮。所以氖嘅電子組態係2,8。

第二個方法就要考慮埋電子亞層。電子層可以分拆成唔同嘅電子亞層：

| 由內至外亞電子層次序 | 亞電子層名稱 | 角量子數{\displaystyle l} | 形狀 | 軌域數目 | 電子數目 | 字母意思 |
| --- | --- | --- | --- | --- | --- | --- |
| 1 | s | 0 | 球形 | 1 | 2 | s指Sharp，銳系光譜 |
| 2 | p | 1 | 啞鈴形或吊鐘形 | 3 | 6 | p指Principal，主系光譜 |
| 3 | d | 2 | 雙啞鈴形或吊鐘形 | 5 | 10 | d指Diffused，漫系光譜 |
| 4 | f | 3 | 四啞鈴形或吊鐘形 | 7 | 14 | f指Fundamental，基系光譜 |
| 5 | g | 4 | 八啞鈴形或吊鐘形 | 9 | 18 | g開始跟字母排列 |
| 6 | h | 5 | 未發現 | 11 | 22 | h開始跟字母排列 |

其中軌域（又叫軌道）意思係電子出現機率較高嘅區域，一個軌域可以填到兩粒電子入去。而角量子數確定原子軌域嘅形狀。當n=1嘅時候，即係最内嘅電子層，嗰個電子層會細分為1個1s軌域；當n=2，第二層電子層細分為1個2s軌域同3個2p軌域（呢3個2p軌域嘅能量係一樣嘅，屬於同一能級），呢4個軌域總共可以填到8粒電子，如此類推。

填軌域嘅時候，一般有以下嘅規則：

* 遞建原理（又叫構造原理）：新填入去嘅電子要填入能量最低嘅空軌域上面。
* 洪德規則： 當一個能級有幾個軌道嘅時候，電子要單獨放入一個軌道先。例如氮，填完1s同2s原子軌域之後仲有3個電子，要填入2p軌域，而2p有三個軌域。而呢3粒電子要分別填入3個唔同嘅軌域入面，變成3個半滿嘅軌域，唔可以將電子填曬入頭兩個軌域度。
* 泡利不相容原理：同一軌域入面嘅電子自旋一定要相反。
* 仲有一個好特別嘅現象，就係能級交錯。意思就係有時電子層數比較大嘅某個軌域能量會仲低過電子層數較小嘅軌域。例如3d同4s軌域，明明4s軌域屬於第4層，但能量仲低過3d軌域。右圖係原子軌域能量圖，講出原子軌域能量嘅高低。軌域能量

因爲遞建原理同能級交錯，填原子軌域嘅順序如下圖：

填原子軌域嘅順序填原子軌域嘅順序

|  |  |
| --- | --- |
| Stub icon | 呢篇**電子組態**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
《**龍與雀斑公主**》（日文：竜とそばかすの姫，英文：Belle）係一部於2021年上映嘅日本電影動畫，由細田守編劇同執導、由地圖工作室制作。

呢套電影係細田守自《未來的未來》之後自己親自執導嘅第6部原創動畫作品。

發行
--

2020年12月15號，響東寶舉行嘅作品發佈會上公佈相關消息。

2021年7月15號，《龍與雀斑公主》響第74屆康城影展首映。

目前預定響2021年10月28號響香港上映。

簡介
--

主角小鈴係一個嚟自高知縣田舎町嘅17歲女高中生，自細中意唱歌嘅佢，因為阿媽嘅死而封閉自己，變得唔再唱歌，同老豆嘅關係亦因而變差。直此有一日，佢響老友小弘（別役弘香）嘅介紹下，加入有成50億人嘅虛擬世界「U」，以女歌手「Belle」呢個身份出道。由於佢可以響「U」自由唱歌，因此佢係咁發表自己作嘅歌，好快就得到巨大人氣。

但響開音樂會當日，一條神秘、巨大嘅黑龍突然之間響Belle面前現身，仲搞亂咗音樂會。

呢場音樂會舉行失敗惹起自警團「正義」團長賈斯丁嘅反感，發起「搵到龍嘅真面目」行動。

角色
--

### 主要角色

內藤鈴／小鈴／Belle（内藤 鈴（ないとう すず）／すず／ベル ，配音：中村佳穗）

本片主角，目前係高中生。特點係臉上有雀斑。本身好中意唱歌，響阿媽死後封閉自己，變得好少唱歌。後嚟響虛擬世界「U」以「Belle」呢個身份獲得巨大人氣。
龍（竜，配音：佐藤健）

來歷好神秘，目前淨係知道佢本名叫「惠」。以黑龍嘅形象響虛擬世界「U」出現，背部有勁多青斑。
久武忍／阿忍（久武 忍（ひさたけ しのぶ）／しのぶくん，配音：成田凌）

鈴細個嘅好朋友，依家係籃球社成員，受到大把女仔熱烈歡迎。身上成日有一種神秘氣氛。
千頭慎次郎／頭慎（千頭 慎次郎（ちかみ しんじろう）／カミシン，配音：染谷將太）

鈴嘅同級同學，性格天真、熱血、開朗，自己一個人創立划艇社，話要參加高中全國大賽。
渡邊瑠果／瑠果（渡辺 瑠果（わたなべ るか）／ルカちゃん，配音：玉城蒂娜）

鈴嘅同級同學，響管樂社吹奏入面負責色士風。成個模特兒咁嘅樣，係個受到大家歡迎嘅「閃耀女孩」，陽光一樣嘅存在。
別役弘香／小弘（別役 弘香（べつやく ひろか）／ヒロちゃん，配音：幾田莉拉）

鈴嘅知心老友，係一個熟悉網絡世界嘅毒舌女仔。佢邀請鈴加入虛擬世界「U」，係唯一一個知道鈴就係「Belle」嘅人。
### 合唱團

呢個合唱團係小鈴阿媽生前所在嘅合唱團，響佢死後，其他五位成員一直有份照顧小鈴。

吉谷（吉谷（よしたに）さん，配音：森山良子）

合唱團現任隊長，職業係漁民。
喜多（喜多（きた）さん，配音：清水美智子）

酒店老闆。
奧本（奥本（おくもと）さん，配音：坂本冬美）

自耕農民。
中井（中井（なかい）さん，配音：岩崎良美）

醫生。
畑中（畑中（はたなか）さん，配音：中尾幸世）

大學講師。曾經去過美國俄亥俄州留學。
### 「U」

賈斯丁（ジャスティン，配音：森川智之）

認為龍嘅存在嚴重影響到「U」，試圖揭發龍嘅真面目。自警團「正義」團長，將揭發龍嘅真面目睇成自己嘅使命。
Peggy（ペギースー，配音：ermhoi）

虛擬世界「U」入面另一位人氣女歌手，性格自大、脾氣暴燥，認為Belle嘅出現嚴重影響佢嘅人氣，因而妒忌佢。
耶利內克（イェリネク，配音：津田健次郎）

現代美術藝術家，響「搵到龍嘅真面目」行動入面畀人視為候補人選。
蘇汶（スワン，配音：小山茉美）

住響豪宅嘅貴婦，同耶利內克一樣響「搵到龍嘅真面目」行動入面畀人視為嫌疑人。
剝皮太郎＆堅忍丸（ひとかわむい太郎＆ぐっとこらえ丸，配音：宮野真守）

響「搵到龍嘅真面目」行動入面負責炒作嘅YouTuber。
### 其他人物

小鈴之父（すずの父親，配音：役所廣司）

小鈴個老豆，自太太死後同囡囡之間嘅交情變得疏落。
小鈴之母（すずの母，配音：島本順美）

小鈴個阿媽，生前係合唱團成員。自一次幫助困響畀洪水淹沒嘅細路後，就再冇現身，推斷已經死咗。
惠、知之父（恵・知の父，配音：石黒賢

單親父親，依家獨自養大惠、知兩個仔。
呢篇文講英國海軍航空兵嗰個飛行員。搵緊美國嗰個物理學家嘅話，請睇〈**莊·理·鄧寧**〉。
 搵緊中國大陸嗰個歌手嘅話，請睇〈**鄧寧**〉。

鄧寧第一次降落
索普威斯幼犬式戰機
**愛德雲·哈里斯·鄧寧**（英文：**Edwin Harris Dunning**；1892年7月17號—1917年8月7號）係一位英國海軍航空兵飛行員。

1917年8月2號，鄧寧駕駛索普威斯幼犬式戰機（Sopwith Pup），以側滑嘅方式成功喺改裝過嘅英國海軍暴怒號（*HMS Furious*）戰列巡洋艦上面降落。今次係英國海軍航空兵乃至全球第一次有人成功將戰機降落係戰艦嘅甲板上面。之後鄧寧又成功著艦兩次，但係喺8月7號第四次嘗試降落嘅時候，飛機由於引擎故障加上強上升氣流而失速墜海，鄧寧不幸以身殉職。佢殉職嘅時候嘅軍銜係少校。鄧寧殉職之後無耐，英國海軍就將暴怒號嘅主炮全部拆澌，將佢改裝成一架真正意義上嘅航空母艦。

參考
--

1. 1 2 3  "Sqd Commander Edwin Dunning DFC RNAS. First man to land on warship". AirCrewRemembered.com. 喺2017-04-18搵到.
2. ↑  The First World War: A Complete History by Sir Martin Gilbert


|  |  |
| --- | --- |
|  | 呢篇同英國人相關係楔位文。歡迎幫維基百科擴寫佢。睇 • 論 • 改 • 歷 |
**連勝馬路**（葡萄牙文：**Estrada de Coelho do Amaral**），係澳門半島中心舊城區嘅主要馬路之一，長840米。呢條路嘅東北邊同美副將大馬路交界，西南邊就接住鏡湖馬路。連勝馬路嘅葡文名「Estrada de Coelho do Amaral」係以八十五任澳門總督阿穆恩（葡萄牙文：José Rodrigues Coelho do Amaral）嚟改名。中文叫「連勝」嘅意思就係嚟自附近嘅連勝街，係為咗紀念葡萄牙人喺澳門打贏荷蘭人。

主要馬路交界
------

由南到北同連勝馬路有交界嘅路分別係：

* 亞豐素雅布基街
* 墨山街
* 渡船街
* 光復街
* 飛能便度街
* 高士德大馬路
* 雅廉訪大馬路

沿途重要地點
------

* 鏡湖醫院
* 澳門消防博物館
* 竹林寺
* 宣道堂
* 嘉諾撒聖心女子中學

連勝馬路連環爆炸事件
----------

內文：澳門連勝馬路連環爆炸事件
呢件事發生喺1998年9月8號，係澳門史上非常罕見而且恐怖嘅汽車連環炸彈案。當時水警警官㗎車泊咗喺連勝馬路，兇徒就喺水警警官嘅車底同前面一架電單車雜物箱裝咗炸彈，然後先引爆車底嗰個炸彈，等差人同記者嚟到嗰時再引爆埋另一個炸彈，搞到五個差人同十個記者受傷。之後港澳兩地都一致譴責呢件暴力事件。

攷
-

* （簡體中文）澳門風物志：連勝街在三巴門外
《**福佳始終有你**》係首歌，響互聯網上流傳，改編自香港特別行政區成立十周年紀念主題曲《始終有你》。演唱者模仿原作嘅唱腔，歌詞帶出香港主權移交以來嘅紛爭。首歌響5月27號（香港時間）上傳到YouTube，兩個禮拜半有超過48萬人次睇過，亦曾引起香港傳媒關注。

歌詞同片段涉及嘅事，包括維港巨星匯風波、董建華做行政長官時嘅政策，好似八萬五起樓計劃、香港普選、拆天星碼頭、六七暴動策劃人楊光受勳、程翔事件，重有民建聯主席馬力喺2007年5月對六四事件嘅評論。

歌詞由香港博客林忌寫，由網民各自唱一段，收齊晒之後，再揀效果最好嗰幾段夾埋成首歌，成個過程都係網上做，合唱嘅人無過見面。影像版由RebuildHK嘅網主Freeman幫手剪輯，音樂版由「神秘人一號」整。

背景
--

2007年，香港政府安排咗好幾個歌手唱《始終有你》，講香港人奮鬥歷程同回歸中國嘅心情，嚟慶祝過渡10週年。2007年5月，香港立法會議員馬力反對香港中學先生叫六四事件做「屠城」，又質疑坦克可唔可以壓學生成肉餅，報章引述馬力話：「搵隻豬嚟測試下就知道會唔會變成『肉餅』。」言論響香港迴響，民主派鬧佢，民建聯亦批評佢失言。

趁住香港回歸近10週年同六四事件18週年，香港博客林忌改咗《始終有你》嘅歌詞，來批評特區政府施政同埋嘅馬力言論。首歌上傳咗去YouTube之後，《蘋果日報》、《明報》、《信報》、《經濟日報》、香港電台同埋有線電視都報道過。

片段
--

隻歌嘅影象版本除咗有講天星碼頭事件同2007年馬力嘅六四言論，重有香港回歸10年嚟觸目嘅事同人，有SARS、董趙洪娉、七一遊行、六七暴動有份嘅楊光受勳等。人物畫面包括鄔維庸、何鴻燊、曾憲梓同埋林瑞麟呢啲所謂「保皇」嘅人。

反應
--

自影像版本喺2007年5月27號上傳至YouTube後，到6月14號為止睇過嘅人超過47萬。跟住有好多媒體包括《蘋果日報》、香港電台節目《晨光第一線》、《頭條新聞》、《講東講西》、《e個世界》、《LTV Café》，重有香港有線電視嘅《香港刺針》都響節目裏面講呢首歌。六月四號喺商業二台時事節目《在晴朗的一天出發》、信報城市筆記《福佳三次方》、信報《互聯網力量不可擋》、明報副刊自由談有讀者投稿。都有關於呢隻歌嘅嘢。

歌曲上傳咗去Youtube之後一日，有網友喺中文維基百科為呢首歌開咗篇文，但有管理員質疑歌曲重要性唔夠而提出刪除，引起刪文嘅政治動機猜測，曾經引起爭議。《蘋果日報》報道過，重叫支持刪除嘅人做「保皇主義者」。而家因主題知名度足夠，留住篇文，事件平息。

而喺2007年6月29號，美國《華盛頓郵報》集團屬下嘅政論雜誌《Slate》，特別以大篇幅介紹呢首歌，藉此反映香港人對馬力嘅言論，以及對北京嘅不滿。

仆街諧音？
-----

歌名入面嘅「福佳」，聽落好似「仆街」，所以有人當《福佳始終有你》做「仆街始終有你」。不過，作者林忌響佢自己個博客話，福佳只係「福」同「佳」咁解；又話「馬力」係功率單位馬力，而唔係香港立法會議員馬力。

另外，因為「佳」字字形似「娃」字，所以曾經有人以為首歌嘅歌名係同北京奧運吉祥物「福娃」有關嘅《福娃始終有你》。

參考
--

1. ↑  Youtube《福佳始終有你》2007年6月14號
2. ↑  怨氣版回歸歌 馬力、老董做主角 互聯網檔案館嘅歸檔，歸檔日期2007年5月31號，.，《蘋果日報》，2007年5月28號
3. ↑  my radio節目訪問歌曲作者Freeman
4. ↑  林忌註
5. ↑  馬力冷血　否定六四坦克壓人變肉餅 互聯網檔案館嘅歸檔，歸檔日期2007年6月4號，.，《蘋果日報》，2007年5月16號
6. ↑  YouTube影片畫面
7. ↑  根據Youtube瀏覽紀錄
8. ↑  〈香港電台：《晨光第一線》〉. 原著喺2008年6月17號歸檔. 喺2007年6月9號搵到.
9. ↑  〈香港電台：《頭條新聞》〉. 原著喺2008年6月4號歸檔. 喺2007年6月9號搵到.
10. ↑  〈香港電台：《講東講西》〉. 原著喺2008年7月3號歸檔. 喺2007年6月9號搵到.
11. ↑  〈香港電台：《e個世界》〉. 原著喺2007年10月15號歸檔. 喺2007年6月9號搵到.
12. ↑  〈香港電台：《LTV Café》〉. 原著喺2008年6月4號歸檔. 喺2007年6月9號搵到.
13. ↑  《明報》；2007年6月4號D5版。作者係白路明
14. ↑  〈蘋果日報，2007年6月7號報導：《網上流傳：保皇主義者叫維基刪〈福佳〉》〉. 原著喺2007年6月9號歸檔. 喺2007年6月9號搵到.
15. ↑  The Hong Kong Handover Hangover Daisann McLane Washington D.C.: Slate, 2007年6月29號
16. ↑  原作者響佢自己個博客度留低嘅註釋

睇埋
--

* 《始終有你》
* 香港主權移交十週年
* 香港特別行政區成立十周年紀念

出面網頁
----

* YouTube：
	+ 路遙知馬力版《福佳始終有你》音像
	+ 香港特區政府版本《始終有你》+路遙知馬力版《福佳始終有你》音像
	+ 《始終有你》撈埋《福佳始終有你》嘅畫像
* 香港特別行政區成立十周年紀念主題曲《始終有你》
|  |  |
| --- | --- |
|  | 呢版有傳統蒙古文字母，部分作業系統、網頁瀏覽器需要特殊字母或符號嘅支援先睇到，否則可能出現未成連字嘅字母或其他符號。 |

**三寶**（粵拼：saam1 bou2；簡化字：**三宝**；傳統蒙文：**ᠰᠠᠨᠪᠥ**，中蒙聯合轉寫：sɑnbo，鮑培轉寫：sanbö；斯拉夫蒙文：Санбө，拉丁化：*sanpɔ*；1968年6月5號—），原名**那日松**（naa5 jat6 cung4；傳統蒙文：**ᠨᠠᠷᠰᠥᠩ**，中蒙聯合轉寫：narsong，鮑培轉寫：narsong；斯拉夫蒙文：Нарсонг，拉丁化：*narʲsɔŋ*），祖籍內蒙古科爾沁左翼中旗，喺呼和浩特出世，中國蒙古族，中國作曲家。

生平
--

1991年，三寶喺中央音樂學院畢業，1989年，開始涉足流行音樂創作。

代表作
---

《亞運之光》、《不見不散》、《暗香》、《你是這樣的人》、《我欲成仙》（由劉歡演唱）、《相思》（由毛阿敏演唱）等。並為《像霧像雨又像風》等電視劇同《百年恩來》、《不見不散》、《我的父親母親》、《一個都不能少》、《嘎達梅林》、《飛越老人院》等電影配樂。音樂劇《金沙》、《蝶》等。

家庭
--

老豆係單簧管教育家包玉山，阿媽係《嘎達梅林》音樂嘅作曲者辛滬光。

參考
--

1. ↑  〈音乐人三宝的90后娇妻宣布怀孕 相差25岁的两人同款纹身抢眼〉. 《腾讯网》. 原先內容歸檔喺2019-09-23. 喺2019-03-13搵到.



|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
| **國家誠信黨** |
| --- |
| 

 |
| **成立** | 2015年9月16號， 7年之前 (2015-09-16) |
|
|
| **官方色彩** | 　 橙色 |
| **總部** |  吉隆坡怡保路 |
| **意識形態** | 社會正義進步主義伊斯蘭民主主義 |  |  |
|  |
| **黨員** | {{{黨員}}} |
|  |
| **色** | {{{色}}} |
|  |
| **網** | amanah.org.my |

**國家誠信黨**（馬來話：**Parti Amanah Negara**，馬來話簡稱**Amanah**）係一個馬來西亞嘅政黨，而家係希望聯盟成員黨之一。

史
-

國家誠信黨嘅前身**馬來西亞工人黨**（馬來話：**Parti Pekerja-Pekerja Malaysia**），1978年成立，係一個活躍喺吉隆坡嘅細黨。

2015年，伊斯蘭黨黨員對伊斯蘭刑法嘅實施有分歧，而分成保守派同開明派兩派，喺6月嘅伊斯蘭黨黨選，開明派全數被掃出領導層，於是開明派另行組織新希望運動，並向社團註冊官申請成立新黨進步回教黨，但申請被駁回。於是通過接管工人黨去改名成國家誠信黨，國家誠信黨喺2015年9月16號正式成立，9月22號，誠信黨宣佈同人民公正黨、民主行動黨成立政黨聯盟希望聯盟，以取代因伊斯蘭刑法爭議而解散嘅前身人民聯盟。10月2號，社團註冊局正式批准申請改名國家誠信黨。

領導層
---

議員
--

### 國會下議院議席

內文：馬來西亞第13屆國會議員一覽
* **吉蘭丹**
	+ P031 – 瓜拉吉賴 – 哈達南利

* **登嘉樓**
	+ P036 – 瓜拉登嘉樓 – 拉惹卡瑪魯

* **霹靂**
	+ P057 – 巴里文打 – 慕扎希

* **雪蘭莪**
	+ P108 – 莎阿南 – 卡立阿都沙末
	+ P111 – 哥打拉惹 – 馬麗亞馬目
	+ P113 – 雪邦 – 哈尼巴邁汀

參考
--

1. ↑
2. ↑
3. ↑   互聯網檔案館嘅歸檔，歸檔日期2020年5月9號，. 大馬伊斯蘭黨開明派另立新黨
4. ↑   民聯不復存在 行動黨將促成一新聯盟
5. ↑   互聯網檔案館嘅歸檔，歸檔日期2015年9月24號，. 希望聯盟沒伊黨 安華內定首相
6. ↑   互聯網檔案館嘅歸檔，歸檔日期2015年10月3號，. 社團註冊局批准申請 工人黨易名國家誠信黨
7. ↑
8. ↑  〈存档副本〉. 原著喺2020年3月28號歸檔. 喺2015年10月4號搵到.

出面網頁
----

* 國家誠信黨嘅中文facebook專頁
《2012末日預言》電影海報
《**2012末日預言**》，又直叫《**2012**》，係2009年美國科幻災難電影，背景係地球將會應驗瑪雅預言喺2012年世界末日，由尊古錫、阿曼達比蒂、丹迪紐頓主演，羅倫艾默烈治執導。

劇情
--

2009年，太陽系九大行星經過幾千年嘅周期後排成一條直線而出咗單歷史上規模最大嘅太陽爆發。喺印度，美國地質學家艾德禮安·赫爾姆斯利（Adrian Helmsley）話世界最深嘅銅礦場見到天文物理學家薩南蘇爾塔尼（Satnam Surtani）。薩南畀出太陽爆發令中微子嘅數量爆燈，甚至產生物理反應而開始加熱地球核心，將來令成個地球板塊崩潰。艾德禮安馬上返到華盛頓，將呢單嘢話咗畀白宮幕僚長卡爾安豪澤（Carl Anheuser）。安豪澤驚到騰騰震，重將件事彙報咗美國現任總統湯馬仕威爾遜（Thomas Wilson）。幾個月後，湯馬仕嚟到加拿大嘅八國集團峰會，將咁得人驚嘅事話畀各國元首知。各國元首得知呢單嘢後達成協議，決定喺就快出現毀滅災難之前，救佢哋可以救到啲人。2011年，世界各國開始移送啲值得紀念嘅藝術品同動物，甚至有人類爲咗保證種族嘅延續而開始搵啲生育基因比較好嘅有錢人，重以十億歐羅出售添。

2012年12月，住喺洛杉磯嘅積遜古提斯（Jackson Curtis）帶住細路去黃石公園度假時，發現原先好靚嘅湖乾嗮兼變成禁區，令古提斯認唔出喺邊度。佢喺黃石公園附近嘅營地識咗查理霍斯達（Charlie Foster）。霍斯達話畀古提斯知由於自然環境同埋資源長期俾人類掠奪性破壞，令地球自身嘅平衡系統就快崩潰，人類要面臨自然災害。甚至話有啲國家一齊喺度秘密研發緊可以避難嘅「方舟」。後嚟古提斯笑佢搵笨而走咗。點知第二日爆發大災難。

由於強烈嘅地震同大型嘅火山爆發，令眼前比較熟嘅城市變成人間地獄，連地球其他地方都唔例外，甚至聞所未聞。古提斯同好多家庭一齊踏上求生之路。由於事發突然，令佢唔知諗住去邊避難，甚至諗返尋日查理提到嘅「方舟」同地圖，結果決定去諾亞方舟基地搵生存嘅機會。

古提斯去搵緊諾亞方舟基地時，雖然經歷咗生死考驗，但最後成功去到諾亞方舟基地。不過，起好啲方舟數遠遠跟唔上從世界各地收到料而過來嘅難民，從而成為挑戰成個人類嘅道德。後嚟喺唔同國家嘅人類都為咗成功避難，重猛咁同其它國家元首而開放任何邊境而入去船艙避難。艦船開始飄到珠穆朗瑪峰山腳，諾亞方舟到咗山腳後，群眾終於安全，最後成功避難。

0001年1月27號（世界文明毀滅之後嘅一個月），艦船入面啲人嚟到甲板呼吸新鮮空氣。艾德禮安將自己所發生啲事寫成本書。到咗艦橋時發現浸咗大陸啲海水已經開始退潮，其他國家嘅艦船都加入咗佢哋嘅航線，其它生還者都開始去非洲好望角開啓新嘅人類文明。

反應
--

部片出街之後，除咗國際版外，雖然唔少國家或地區都出現咗刪減版，但係喺全球各國引起高票房收入，重出現咗一股熱潮；重引致有人擔心2012年12月21號係咪會世界末日，以及「諾亞方舟」嘅一系列惡搞船飛作品。實際上，2012年12月21號嗰日凈得瑪雅地區文明搞慶祝，世界各地並冇任何災難事件發生，粉碎咗「末日」嘅謠言。所謂嘅「諾亞方舟」喺香港馬灣一帶，整咗挪亞方舟嘅旅遊景點出嚟。

不過亦有例外，北韓當地宣佈禁播呢部片，重列入2012年北韓禁播電影名錄。由於嗰時金正恩啱上臺無耐，曾經喺太陽節期間提出建設「社會主義強盛大國」嘅目標，重要係紀念金日成宣佈北韓獨立100週年，因此北韓政府認為《2012》部片醜化北韓政府。但係北韓當地媒體凈簡單講「會叉住睇咗《2012》呢部電影嘅人」，詳細原因冇講到。據估計北韓政府會將睇《2012》嘅人以「挑釁北韓政府」罪名逮捕。

睇埋
--

* 2012年現象

註
-

1. ↑  〈2012年12月21日真的是世界末日吗？〉. 《鳳凰網》. 2012-11-30. 原著喺2018年2月3日歸檔. 喺2016年10月18日搵到.
2. ↑  〈揭秘：玛雅人关于2012世界末日的预言！〉. 《中國民族宗教網》. 2009-12-27. 原著喺2016-11-05歸檔. 喺2016-10-18搵到.
3. ↑  〈2012诺亚方舟船票网上热卖 商家称纯属恶搞〉. 《腾讯》. 2009-11-26.
4. ↑  〈末日谣言粉碎！今日冬至去吃羊肉汤-成都〉. 《四川手机报》. 2012-12-21.`{{cite news}}`: CS1 maint: url-status (link)
5. ↑  Nishimura, Daisuke (March 26, 2010). "Watching '2012' a no-no in N. Korea". *Asahi.com*. The Asahi Shimbun Company. 原先內容歸檔喺March 29, 2010. 喺April 25, 2010搵到.
6. ↑  "North Korea fears 2012 disaster film will thwart rise as superpower". The Telegraph. March 26, 2010. 喺July 18, 2011搵到.

出面網頁
----

|  |  |
| --- | --- |
|  | 維基語錄收錄咗同呢篇文相關嘅摘錄：
**2012末日預言** |

* 2012末日預言嘅官方網站
* 《2012》喺互聯網電影資料庫嘅資料（英文）